ועדת הכלכלה, כנסת 20, פרוטוקול מספר 368, 2016-11-29 11:00

איתן כבל: בוקר טוב לכם, אני באמת שמח שאתם כאן, גברתי מנהלת הוועדה, הרשם, הדובר, חברי חברי הכנסת, שני חברי ראשי השדולה המשותפת של הגליל, חבר הכנסת יוגב וחבר הכנסת ברושי, ראשי מועצות, ראשי מועצות אזוריות, אורחים.

איתן כבל: היום במסגרת היום שמארגנים ראשי השדולה למען הגליל, אנחנו מקיימים דיון מיוחד.

איתן כבל: לא היה קל לקיים את הדיון הזה ולמצוא את הזמן בתוך סד השעות הלא-נורמלי שבו חיה הוועדה.

איתן כבל: גם היום אנחנו לא נסיים לפני 23:00 בלילה את הדיונים כאן, אבל הנושא הוא מאוד מאוד חשוב.

איתן כבל: השתכנעתי שלא רק חשוב, אלא חובה לקיים את הדיון הזה – בוודאי ובוודאי כשמדובר ביום שהוא יום הגליל.

איתן כבל: שבוע שעבר קיימנו דיון בנושא הדרום.

איתן כבל: לא שאני עושה השוואות, גם לא נכון לעשות אותן, אבל בסך הכול הכללי התחושה הכבדה גם שלי כמי שעסוק פה בחיי היום יום הכלכליים של מדינת ישראל, זה שיש מדינה בין חדרה לבין גדרה.

איתן כבל: זאת כבר לא איזו מנטרה או קלישאה, זה באמת כך, כמעט בכל פרמטר.

איתן כבל: אין פרמטר שאתה בודק אותו, אין נקודת התייחסות שאתה בודק ולא רואה איך המדינה מפקירה בדין – כשאני אומר בדין, הכוונה בהכרה מלאה, לא שהמדינה איננה מודעת לעניין ופתאום מישהו מפתיע אותה.

איתן כבל: כל המילים הכי גבוהות והקלישאות מתחילות מחדרה וצפונה והפוך, מעשים כמעט ואין.

איתן כבל: אם כל אחד ואחת מאתנו ייקח את מה שאנחנו קוראים הגוף האובייקטיבי, הלשכה המרכזית לסטטיסטיקה – אין לנו שום רצון ושום כוונה להתייחס לאף רשות מקומית או לאף מערכת לא בצפון ולא בדרום וכבר לתת לה את המקדם של נחשלות, אנחנו צריכים להיזהר מאוד מזה.

איתן כבל: אני לא רוצה שהשיח היום יהיה שיח של נחשלות, אני גם לא אתן לזה לקרות.

איתן כבל: אני גרתי גם בצפון.

איתן כבל: נמצא כאן ראש מועצה אזורית גליל עליון.

איתן כבל: היתה תקופה שגרתי בקיבוץ דפנה, זה בית שלי.

איתן כבל: אנחנו עוד מפנטזים לבוא לגור אצלך.

איתן כבל: אם אנחנו מתכנסים פנימה לתוך העניין עצמו, אני אומר לכם שזה כל כך הרבה תלוי בכם, כי החלוקה הפוליטית משחקת לידי הממשלה.

איתן כבל: היא עושה הרבה הפרד ומשול, גם בין ראשי הרשויות בדרום, חבר הכנסת ברושי, גם בין ראשי הרשויות בצפון.

איתן כבל: הלובי שלכם לא קיים.

איתן כבל: אם אני מסתכל כאן על חברי יוגב, הוא באמת חברי, אני מכיר אותו עוד מהצבא, ואני יכול לומר לכם, שאם הוא יפעיל את השדולה פה כמו שהוא מפעיל אותה על עמונה, כנראה שהרבה דברים ייראו אחרת.

אלי מלכה: אתה אלוף - - -

איתן כבל: בוודאי שאני אלוף, בגלל זה אני פה.

איתן כבל: אני אומר בצורה הכי ברורה, שמי שרוצה לדבר, ידבר גם פוליטיקה.

איתן כבל: מילים גבוהות לא יביאו אתכם לשום מקום, שאף אחד לא יטעה.

איתן כבל: אם אני בודק את ההתפתחות של הגליל, ובאמת הגליל זה בית שני שלי – אלה לא מילים מן הפה ולחוץ, שאני עכשיו מוכר כדי לרצות מישהו, לא אמרתי את זה בדיון בשבוע שעבר כשדיברנו על הדרום, על הנגב, אבל הגליל כן, ממש כן – וההתפתחות בו היא מצד אחד מופלאה, אבל מצד שני זה על משקל אבנים שחקו מים.

איתן כבל: בוא ניקח את טבריה, שבאמת זאת איננה קלישאה כשאומרים: טבריה היתה צריכה להיות הפנינה, ממש כך – גם כינרת, הכול.

איתן כבל: זה כאילו גם אם היית יושב לתכנן אזור שאתה רוצה אותו, לא היית עושה את זה יותר טוב מהמציאות, הטבע והחיים יצרו שם 2000 שנים של היסטוריה.

איתן כבל: יש הכול בגליל וזנחנו את זה וכולנו, כל הבית הזה, כולנו לצערי מוכרים רק מילים.

איתן כבל: אני אומר לכם, זה לא שאלה של "תהיו אגרסיביים ותבכו", הגיעה העת שתהיו נחושים, זה העניין.

איתן כבל: אני לא באתי לדבר אתכם בשפה של בכי, אלא בשפה של נחישות.

איתן כבל: לא צריך לאיים שנעלה על בריקדות ונשרוף, בסוף בסוף אולי המדינה תשתכנע שיש אזרחים נוספים מלבד המקום שבו אני גר, סמוטריץ בטח גר ואחרים.

איתן כבל: קודם כל אאפשר לראשי השדולה לדבר.

איתן כבל: ברשותכם, נפתח את הדיון.

איתן כבל: חברים יקרים, תנצלו את ההזדמנות שיש לנו כאן דיון, בלי סיפורי מורשת קרב – לגעת בנקודות ולדבר בקיצור.

איתן ברושי: אדוני היושב ראש, חברי הכנסת, תושבי וראשי רשויות מהצפון והגברת רעיה שטראוס שכולנו מברכים אותה.

איתן ברושי: לא מזמן שר האוצר תקף אותה, ויצאנו להגנתה על דברי בלע כנגדה.

איתן ברושי: אני רוצה לומר שהיום הזה הוא הצדעה והתחייבות.

איתן ברושי: הוא הצדעה יחד עם שינויי כיוון.

איתן ברושי: הנה יש לכם פה את יושב ראש ועדת הכלכלה.

איתן ברושי: הצדעה למה שקורה בצפון ולמאמץ שמושקע שם לאורך כל הגבולות, לא רק הגבול הבין לאומי, ומצד שני התחייבות שתקציב 18-17 ייראה אחרת מזה שהוא נראה כרגע תוך כדי הפרה בוטה של התחייבויות הממשלה.

איתן ברושי: אני רוצה להגיד לך יושב ראש ועדת הכלכלה, לא פעם אנחנו עוסקים גם בוועדת הכספים – ואכן גם אנחנו קצת מוגבלים היום בזמן, ומצאת זמן, תודה לך וללאה - בכך שהעול העיקרי, מעבר לוויכוח על חוק עידוד השקעות בחקלאות, תעשייה ותיירות, ההון העיקרי הוא הון במרכז, זה ההון האנושי.

איתן ברושי: ההון האנושי, שהוא המרכיב העיקרי בשאלה איפה עושים עסקים, הוא מצוי במרכז.

איתן ברושי: כדי להביא את הציבור ואת ההון האנושי מהמרכז לצפון, צריך ליצור שם מגנט גדול, שמתגבר על כוח המשיכה של המרכז ומעלה את האנשים אפילו עד המצוק של מנרה ומשגב עם ויותר לא צריך לפרט בחדר הזה.

גיורא זלץ: איתן, אני לא רוצה להפריע לך, אבל יש הרבה הון אנושי גם בצפון.

איתן ברושי: הרי אני בא מהצפון והטלפון שלי מתחיל ב-04, ואני אומר בכל זאת, שבתנאים שהממשלה יוצרת, לא מעבירים את האוכלוסייה החזקה והנוספת לצפון, ולכן נלחמנו על הטבות המס ולכן נלחמים על פעילות.

איתן ברושי: הרי אני לא צריך שישכנעו אותי לגבי הצפון, אני לא מתאמץ כדי לדבר בשם הצפון.

איתן ברושי: אני רוצה לדבר על שתי נקודות, האחת תעסוקה.

איתן ברושי: יש מפת תעסוקה, אבל אין תקציב לתעסוקה.

איתן ברושי: אין שום סיכוי, ללא תכנית חירום של תעסוקה, שהממשלה תפתור.

איתן ברושי: אמרתי לישראל כץ חברי: הרכבות ייסעו ריקות, אם לא תהיה תעסוקה מתקדמת בצפון, ולכן השאלה המרכזית, אדוני יושב ראש ועדת הכלכלה, במרחב שבו אנחנו מטפלים היום הבעיה העיקרית זה תעסוקה.

איתן ברושי: אין לממשלה פתרון לתכנית התעסוקה.

איתן ברושי: דבר שני שהממשלה פרסמה רק לא מזמן בנושא הבריאות הוכחה שבצפון חיים פחות ומשלמים יותר.

איתן ברושי: תוחלת החיים בצפון יותר קטנה, לפי כל קנה מידה הבריאות לקויה לעומת המרכז.

איתן ברושי: אני רוצה לומר שני חוקים בפיסיקה, אדוני היושב ראש, שכדאי לאמץ אותם גם אחרי הדברים שלך.

איתן ברושי: אני רוצה לסיים ולומר, בהמשך לדבריו של איתן כבל יושב ראש הוועדה, שצריך שתהיה יותר נחישות.

איתן ברושי: אני אגיד לכם מה גיליתי גם לאחרונה, ממש עכשיו.

איתן ברושי: יושב ראש הוועדה היה מעורב בהסכם אל על.

איתן ברושי: היה צריך להשבית את אל על כדי להגיע להסדר עם טייסי אל על.

איתן ברושי: אין סיכוי להגיע להסדרים פורצי דרך רק בדיבורים.

איתן ברושי: גיליתי חוק מעניין בישראל, שכאן אחרי כל כך הרבה שנים – כולם פה ותיקים – ראינו שבישראל שום דבר לא מגיע בגרביטציה, הכול בכוח המשיכה.

איתן ברושי: לכן אני מציע לאמץ את העיקרון של נחישות במאבק שנותר עד סוף השנה, כדי לחייב את הממשלה להביא לידי ביטוי בתקציב 18-17 סדר עדיפות אחר: זה או ממשלה של יהודה ושומרון, או ממשלה של הנגב והגליל.

איתן ברושי: אם היא רוצה גם וגם, שתוכיח את זה.

איתן ברושי: תודה.

מרדכי יוגב: תודה ליושב ראש וברוכים לכל הבאים, ברוכים כולכם.

מרדכי יוגב: המטרה, אדוני היושב ראש, היא שהיום הזה לא יהיה רק אירוע וטקס – ואני אומר את זה בשם כולנו השדולה, חבר הכנסת איל בן-ראובן, ברושי, חבר הכנסת סמוטריץ – שנקראנו לארגן אותו, אלא יהיה גם דחיפה ועם תוצאות.

מרדכי יוגב: היום הזה מכיל בתוכו מספר ועדות.

מרדכי יוגב: לראשונה מצאנו שיש רצון לקדם, עוד אין כסף ואין לוח זמנים, זה עוד לא מביא לתכנית.

מרדכי יוגב: זה מחייב אותנו בוועדת החוץ והביטחון לוועדות מעקב, כדי לראות שמרכזים גדולים כמהלך לאומי – מרכז שיקום ואחזקה, שדה תעופה, הטכני, יעברו צפונה ויהוו מוקד תעסוקתי לאלפי אזרחים – ופה אני נוגע בנקודה של הוועדה הזאת.

מרדכי יוגב: מטרת הוועדה הזאת – ואני מודה לך שקיימת דיון בנושא – היא לייצר, למצוא או לדחוף עוד מקורות תעסוקה, ולהביא לכך שבממשלה, שאנחנו חברי קואליציה בה, ואני אומר לחברי חבר הכנסת איתן ברושי, שאנחנו שותפים בעניין הזה של הצפון, אולי אנחנו חלוקים על שלום עכשיו, אבל נישאר שותפים לצפון עכשיו, ומה שנקרא נבנה ארצנו, ארץ מולדת.

מרדכי יוגב: אנחנו כשדולה נעשה כל מאמץ, כולל באירוע באודיטוריום, שאנחנו עוד עובדים עליו, כדי שנראה שם מחויבויות של האוצר ושל המשרד לפיתוח הפריפריה, הנגב והגליל, ממש אפילו ברגעים אלה, כולל אתמול בלילה ישיבה עם מנכ"ל האוצר ועם שירה גרינברג, הסגנית הממונה על תקציבים באוצר.

מרדכי יוגב: אני רואה ביום הזה- כולל מפגש עם שרים, כולל מפגש ראשי רשויות עם שרים - מנוף שלא יכול להיות אחרת.

מרדכי יוגב: אני מבקש ממך דבר אחרון, אדוני יושב הראש, שכל מה שיעלה פה כיוזמה, כצורך או כרצון חיוני, תקיים עליו ועדת מעקב תוך חודשיים או שלושה, ואנחנו נעשה כל מאמץ, שזה יהיה גם מתקציב 2017-2018, ולא רק דיבור, כי הדבר הזה חיוני לצפון, חיוני לנו כמדינת ישראל.

איתן כבל: תודה לחבר הכנסת יוגב.

איתן כבל: אכן אני לוקח על עצמי את המשימה להיות זה שיעשה את המעקב אחרי ההחלטות.

איתן כבל: אני חושב שהעבודה גם לא תהיה קשה, ממילא כמעט שום דבר לא יהיה מוצע.

מרדכי יוגב: אני שמח שאנחנו בוועדה אופוזיציונרית, אבל אנחנו אוהבים את איתן כבל.

איתן כבל: אתה יודע מה, חבר הכנסת יוגב?

איתן כבל: המקום האחרון שאפשר לומר עליו שהוא מתנהג כוועדה אופוזיציונית זאת הוועדה הזו.

מרדכי יוגב: אמרתי שאנחנו אוהבים אותך.

איתן כבל: אני אומר את זה מהמקום הזה.

איתן כבל: זה בדיוק כמו סיפור השריפות.

איתן כבל: כל עוד אפשר להצטלם על הגב עם להבות ועניינים הרואיים, זה בסדר.

איתן כבל: המבחן הוא יום אחד אחרי שהגחל האחרון נכבה.

איתן כבל: זה המבחן.

איתן כבל: אני אומר את זה בדיוק אותו דבר כאן.

איתן כבל: אני לא בא ממקום של אופוזיציה.

איתן כבל: אתה בדיוק מתכוון למה שאני בדיוק אומר, רק אתה אומר את זה אולי בלשון יותר עדינה ורכה.

בצלאל סמוטריץ': אדוני היושב ראש, אני באמת רוצה לעשות את זה קצר, ובעיקר להתחבר לפתיחת הדברים שלך.

בצלאל סמוטריץ': יום הגליל זה נהדר, השדולה זה נהדר, אבל אלה דיבורים, ואנחנו צריכים לעבור מדיבורים למעשים.

בצלאל סמוטריץ': יש פה קודם כל דבר מדהים בעיני.

בצלאל סמוטריץ': תראו כמה אנשים, כמה ראשי רשויות – לא פעם ראשונה, לא שנייה ולא שלישית, בחודש האחרון עוזבים הכול, נוסעים שלוש שעות ובאים לכאן לבזבז את הזמן.

2186: אתה אומר שאנחנו נאיביים.

בצלאל סמוטריץ': לא לא, להפך.

בצלאל סמוטריץ': אני אומר שאתם חייבים לתת לנו את הכוח לעבור מדיבורים למעשים.

בצלאל סמוטריץ': אני אומר כאן לחברי בעיקר בקואליציה בצורה חד-משמעית, יש תכנית אגב מצוינת, היא ידועה, לא אני כתבתי אותה, כתבו אותה ראשי הרשויות שמכירים את הגליל הרבה יותר טוב ממני.

בצלאל סמוטריץ': אני מבחינתי עומד מאחוריהם במאה אחוז בתכנית הזאת.

בצלאל סמוטריץ': היא עולה כסף והרבה כסף, והכסף הזה חייב להיות בתקציב המדינה הדו-שנתי הקרוב, שאנחנו הולכים לאשר אותו בעוד 20 יום.

בצלאל סמוטריץ': אני חושב שאם יהיו חמישה או שישה חברי כנסת אמיצים בקואליציה, שיודיעו – כמו שאני מוכן להודיע – שאין תקציב בלי שהתכנית הזאת נמצאת בפנים, התכנית תהיה.

בצלאל סמוטריץ': דובר כאן על קואליציה, אופוזיציה.

בצלאל סמוטריץ': אני לא חושש מלהיות, איך לומר?

בצלאל סמוטריץ': אופוזיציה בונה בתוך הקואליציה ולהציב עמדה כזאת.

בצלאל סמוטריץ': אני חושב שהגליל הוא קונצנזוס, ושוב – אני באמת לא רוצה עכשיו להרחיב במלל, כי זה מיותר.

בצלאל סמוטריץ': כולם יודעים על האתגרים, על החוזקות, כמה הוא טוב אבל כמה הוא חייב אותנו, הוא חייב את המדינה ואת הכסף הגדול של המדינה כדי להצליח לעמוד באתגרים האלה.

בצלאל סמוטריץ': אני קורא לחברי, אני רואה פה את חבר הכנסת פולקמן ואת חברי בעיקר מהקואליציה.

בצלאל סמוטריץ': אגב, יש ועדת מנכ"לים שאמורה היום או מחר – הבטיחו לנו עד סוף נובמבר להציג עמדה – אם זה יוצג היום באודיטוריום, אני יודע שחבר הכנסת יוגב עבד על זה קשה, זה כמובן יהיה נפלא.

בצלאל סמוטריץ': אם לא, נחכה עד מחר.

בצלאל סמוטריץ': אם עד מחר תהיה תכנית שאתם תגידו שהיא טובה, אנחנו נמחא כפיים.

בצלאל סמוטריץ': אם לא, אני חושב שאנחנו נצטרך להגיד, שבלי שהדבר הזה יקרה, לא יהיה תקציב מדינה.

איתן כבל: תודה יקירי.

איתן כבל: חבר הכנסת איל בן-ראובן.

איל בן ראובן: אני חושב שהיעד הערכי של היום הזה זה שהילדים חוזרים הביתה.

איל בן ראובן: הבנים חוזרים הביתה לצפון, מה שלצערי היום לא קורה.

איל בן ראובן: היום הכיוון הוא דרומה, והכיוון צריך להיות מדרום לצפון.

איל בן ראובן: זה צריך להתהפך.

איל בן ראובן: לשם כך צריך לעשות לא רק פסי רכבת, אלא לפני הכול צריך להביא תעסוקה, זה הדבר החשוב ביותר.

איל בן ראובן: אני חושב איתן, שהיד של הוועדה הזאת יכולה להיות מאוד משפיעה בתוך העניין הזה – לוודא, לדחוף ולבקר תכנית לאומית אסטרטגית לצפון, מתוקצבת, כאשר אנחנו גם רואים אותה, מוודאים שזאת התכנית הנכונה, והדבר השני – אנחנו מוודאים שהיא מתבצעת.

איל בן ראובן: היא מתבצעת, כי אני חושב שעד נכון להיום, שאנחנו לא מדברים רק על השנה האחרונה, אלא מדברים כבר על שנים אחורה, אנחנו עוסקים בהעברת ניירות מאחד לשני בין שרי הממשלה.

איל בן ראובן: כולם, כל אחד זורק את הכדור למישהו אחר, והתוצאה היא שאנחנו נשארים מאחור.

איל בן ראובן: אני חושב שלגבי סוגיית הביטחון של הצפון אין פה שאלה.

איל בן ראובן: לגבי הביטחון קיבלנו רק אתמול תזכורת.

איל בן ראובן: דאעש יושב על גבולנו הצפוני.

איל בן ראובן: אני לא מוטרד מצה"ל.

איל בן ראובן: עכשיו יש אזעקה ברמת הגולן.

איל בן ראובן: רבותי, צה"ל נערך, אני סומך על צה"ל.

איל בן ראובן: אני מוטרד מאוד מכל מה שמעבר לצה"ל, באשר להיערכות, כי ביטחון זה גם ביטחון צה"ל וביטחון זה החוסן החברתי של תושבי הצפון.

איל בן ראובן: אם בזה לא נטפל, אנחנו נמשיך להידרדר אחורה, ואנחנו בהידרדרות .

איל בן ראובן: צריך להודות על האמת, אנחנו בהידרדרות.

איל בן ראובן: אנחנו צריכים להפוך את הכיוון.

איל בן ראובן: איתן, אל"ף, תודה על ההתגייסות, אבל יש לוועדה שלך בהחלט מקום חזק מאוד.

איל בן ראובן: חבריי לקואליציה, אנא מכם.

איתן כבל: תודה.

איתן כבל: ניתן לחבר כנסת ואחרי זה לאורח.

איתן כבל: מסעוד גנאים נרשם ראשון.

איתן כבל: לאחר מכן, כמובן תסכימו אתי שאני אתן לשלמה בוחבוט לדבר.

מסעוד גנאים: תודה רבה, אדוני היושב ראש.

מסעוד גנאים: אני גם אדבר בקצרה.

מסעוד גנאים: אני מברך את כל היוזמים ליום החשוב הזה.

מסעוד גנאים: אני מברך את כל ראשי המועצות והעיריות שנוכחים.

מסעוד גנאים: אדוני היושב ראש, יש לי הערה, שהייתי רוצה לראות גם ראשי רשויות ערבים, כי הגליל בסוף – אני שואל אם הזמינו אותם, אני מאשים אותם למה הם לא באו.

מסעוד גנאים: אם לא הזמינו אותם, אני מאשים את אלה שהזמינו שלא הזמינו אותם.

מסעוד גנאים: רק רציתי להגיד, שבסוף בגליל 51% או 52%, אני לא יודע בדיוק, הם ערבים.

מסעוד גנאים: אני כחבר כנסת ערבי שגר בסח'נין למשל, כאשר אני עושה למען כביש 89, נגיד כברי-נהריה.

מסעוד גנאים: היה דיון בוועדת הכלכלה, כאשר אני עושה למען הסדרת התנועה למשל בצומת יובלים, בגלל הפקק בבוקר, או הסדרת התנועה או רמזור בכניסה לאזור תעשייה משגב, זה גם ליהודים וגם לערבים.

מסעוד גנאים: אדוני היושב ראש, כאשר מדברים על פיתוח הגליל ועל השקעה בגליל, אין לשכוח את האוכלוסייה הערבית, שהיא זקוקה מאוד לתעשייה בגלל אחוזי האבטלה, בגלל אחוזי העוני, בגלל שאין אזורי תעשייה.

מסעוד גנאים: הגליל זה למען כולם, וכולנו מוכנים להירתם למשימה הזו – לפתח את הגליל לכל תושביו.

מסעוד גנאים: תודה.

איתן כבל: תודה, חבר הכנסת מסעוד גנאים.

איתן כבל: קודם כל, אני באמת מצר על העובדה, שאין כאן ראשי רשויות – או אם יש, אז אין רבים – ערבים, דרוזים, צ'רקסים.

איתן כבל: שנית, השדולה בהגדרה איננה עושה הדרה.

איתן כבל: יש חוק ההסדרה, אבל כאן אין הדרה.

איתן כבל: באופן חד-משמעית השדולה משרתת את כל, אבל את כל, הגליל.

מרדכי יוגב: שלא יעיד על עצמו, בישיבה קודמת בחוץ וביטחון שלמה בוחבוט הזכיר את כל האוכלוסיות בגליל ואת דאגתו להם.

מרדכי יוגב: הוא הזכיר שמות של יישובים ואת דאגתו להם.

2186: אני מזכיר לכם שאני ראש עיריית מעלות תרשיחא, זאת אומרת שאני גם מייצג חלק מהערבים, וכשאנחנו הכנו את התכנית, התכנית כוללת לכל המגזרים.

2186: אדוני היושב ראש, חברי הכנסת, חבריי מהגליל, רעיה שטראוס שהיא באמת מרת הגליל שעושה בהתנדבות דברים גדולים לגליל.

2186: קודם כל, אני רוצה להודות לכם בשמי, ואני בטוח בשם אלי מלכה שגם מהצפון, עדי אלדר שלא יכול היה להגיע היום כי נסע לחוץ לארץ.

2186: אתם ועדה מאוד מאוד חשובה.

2186: אני לא צריך להגיד לכם, אנחנו אומרים את זה כל יום, שהצעירים עוזבים את הגליל, ולא משנה אם הם יהודים או ערבים, הם עוזבים, ועוזבים בגלל סיבות של תעסוקה.

2186: להזכיר לכם, אנחנו הולכים לבנות בגליל 40,000 יחידות דיור.

2186: ל-40,000 יחידות דיור, אם זה היה צבא, היו מיד עושים חשבון כמה יחידות קרביות, כמה תומכי לחימה, כמה טנקים – וזה מה שצריך לעשות באזרחות: איזה אזורי תעשייה הולכים להקים, הטבות.

2186: הוקמה ועדת מנכ"לים.

2186: אני רוצה להודות גם לשר האוצר וגם לשר הפנים וגם לשר הביטחון, שישבו ודנו, והתחלנו להכין תכנית.

2186: התכנית גמורה, אנחנו מדברים על תעסוקה ואנחנו מדברים על כבישים מהירים, על נושא תיירות ונושא בריאות וחינוך.

2186: שניים, שלושה נושאים עלו על דרך המלך, ומי שמוביל בעיקר זה הכלכלה.

2186: בנושא של הכבישים, אנחנו נמצאים בתחילת דרך, אבל היא אינה מספקת, כי יש לנו בעיות קשות, למשל בגליל המערבי חמישה או שישה קילומטר, שסוגרים את כל הגליל המערבי, לא פותרים את הבעיה.

2186: בנושא של הבריאות לא מקבל ביטוי, ואנחנו באים ואומרים: זכותנו לקבל את השירות כמו בתל אביב.

2186: אין שום סיבה בעולם, שבית חולים בגליל או חיי אדם בגליל יהיו פחותים ממרכז הארץ.

2186: אדוני היושב ראש, זאת היא הזדמנות אולי בלתי חוזרת להכין תכנית אסטרטגית, ושלא כל שנתיים, שלוש נצטרך לצאת להפגנות.

2186: אנחנו רוצים לראות תכנית אסטרטגית בכל הנושאים שאנחנו באים ורואים.

2186: יש מצוקות לתעשייה, מצוקות קשות מאוד.

2186: האנשים האלה, קשה להם להביא בעלי מקצוע.

2186: אין עובדים, גם עובדים לא נמצאים, מדוע?

2186: כי רוב המפעלים ורוב התעשייה שיש לנו בגליל זאת תעשייה שהשכר הוא נמוך בה, והחבר'ה הצעירים עוזבים את המקום.

2186: לכן אדוני יושב ראש ועדת הכלכלה, אני מקווה שעד אישור התקציב – ויש כאן התחייבות של חברים מהקואליציה – אנחנו בטוח שנשב עוד פעם עם שלושת השרים, כי אנחנו רוצים ללכת פעם אחת ולתמיד להיות בבית שלנו, לא לצאת להפגנות, אלא לתת לנו לעבוד.

2186: תסתכלו ותבדקו, הגיוסים לצה"ל בגליל יותר מאשר במרכז.

2186: רק מעלות במקום שלישי לגיוס ביחידות קרביות, זאת אומרת:

2186: גם מה שאנחנו צריכים לתת למדינה אנחנו נותנים.

2186: אדוני היושב ראש, אני מאמין שוועדת הכלכלה, שיש בה גם אופוזיציה וגם קואליציה, תוביל אתנו ביחד את התכנית באמת של הגליל.

2186: תודה לכולם.

איתן כבל: תודה תודה.

איתן כבל: ברשותכם, דב חנין ולאחר מכן אני אתן את רשות הדיבור לרעיה שטראוס.

דב חנין: תודה רבה, אדוני יושב הראש על קיום הדיון החשוב הזה וברכות לכל האורחים שלנו.

דב חנין: אדוני יושב הראש, אנחנו מאוחדים סביב לשולחן הזה בדרישה, שאסור לישראל לאבד את הצפון.

דב חנין: אנחנו דורשים שלא נאבד את הצפון, אבל אני לא בטוח שאנחנו לא מאבדים את הצפון.

דב חנין: מה שקורה הוא מאוד מאוד מדאיג ובעייתי.

דב חנין: אני רוצה להגיד משפט על התעסוקה.

דב חנין: המצוקה של התעסוקה בצפון מתבטאת לא רק בזה שהאנשים שנמצאים בצפון לא יכולים למצוא עבודות בתחומים רבים ומגוונים, אלא גם בכך שאנשים שרוצים לעבור לצפון, לא יעברו לצפון אם אין שם תעסוקה.

דב חנין: אדוני ראש עיריית מעלות תרשיחא, אתה דיברת על בניית מקומות מגורים בצפון, וזה כמובן דבר מבורך, אבל אם לא יהיו פתרונות תעסוקה, אנשים לא יעזבו את המרכז.

דב חנין: אדוני יושב הראש, כאן צריך לחזור ולהדגיש לממשלה שיש קשר בין הנושאים.

דב חנין: כאשר אנחנו רואים את הנתונים של אתמול על עלייה של 17% במחירי הדירות בתל אביב, צריך להבין שאנשים נוהרים לתל אביב, למרות מחירי הדיור הגבוהים שם, כי אין אופציות אחרות במקומות אחרים.

דב חנין: אנשים צעירים, אם הם רוצים פרנסה, אם הם רוצים להתקדם, לא יעברו כנראה היום לצפון, אלא ימשיכו להתרכז במרכז, ואז מחירי הדיור בתל אביב ימשיכו לעלות ואנחנו נמשיך באותו משבר שאנחנו נמצאים בו.

דב חנין: משפט על הנושא של מערכת הבריאות.

דב חנין: מערכת הבריאות בצפון מפגרת, וזה גם מרגיז וגם מנוגד לפוטנציאלים ולאפשרויות.

דב חנין: באזורי הצפון יש הרבה מאוד אנשים עם השכלה רפואית, יש הרבה רופאים, יש ציבור גדול – למשל הציבור הערבי – שמצמיח מתוכו הרבה אנשים שלומדים רפואה.

דב חנין: איך יתכן שמספר הרופאים לנפש בצפון יותר נמוך מאשר במרכז?

דב חנין: איך יתכן שמספר האחיות לנפש בצפון יותר נמוך מאשר במרכז?

דב חנין: ואני עוד לא משווה את מספר האחיות והרופאים לנפש למה שקורה בארצות מערביות מתוקנות, זה הרבה הרבה יותר נמוך, ויש יותר חולים בצפון.

דב חנין: נושא התחבורה, אדוני יושב הראש, אני שותף להערכה שיש התקדמות בתחום התחבורה, אבל גם כאן יש צווארי בקבוק, שהם מאוד מרגיזים.

דב חנין: אתה התייחסת, אדוני ראש העיר, לנושא שאנחנו דנו פה בוועדה של כביש 89, זה נושא מקומם.

דב חנין: כביש לבית חולים, בין כברי לבין נהריה, גם כביש לבית חולים, גם כביש מאוד מרכזי למרכז תעסוקה ולשירותים.

איתן כבל: אני יכול למסור לאדוני את הדבר הבא, גם בעקבות הדיון שהתקיים כאן, שאני על הכביש הזה באופן אישי קודם כל – ואני רוצה שגם אדוני יידע וגם ראשי הרשויות – וזה כבר מטופל לאלתר, נדמה לי שהועברו שלושה מיליון שקלים ליפה נוף.

איתן כבל: דרך אגב, הסתבר שזה בכלל לא נתיבי הגליל, אולי חלק מזה זאת הבעיה.

איתן כבל: זה לא הדיון, אבל רק אומר שהם מתחילים בתכנון וריבוד השוליים קודם כל לפני הכול, כדי שאמבולנסים יוכלו לנוע בחופשיות כדי להגיע לבית החולים וממנו.

איתן כבל: אני מטפל באופן אישי גם בליווי התכנון וגם בליווי הקדמת כל הפרויקט.

איתן כבל: זה פרויקט שלקחתי על עצמי באופן אישי לטפל בו.

חמד עמאר: אז מה שאמרו לנו כאן

חמד עמאר: לגבי העלות - - -

איתן כבל: אני לא רוצה להיכנס לזה עכשיו.

דב חנין: אדוני יושב הראש, אל"ף, ברכות, זה מאוד מאוד חשוב.

דב חנין: אני באמת מברך על הכניסה שלך לעניין, כי כמו שראינו גם בפרשת השביתה באל על, אדוני יושב הראש, יש יותר מדי דברים מסביבנו שלא מתנהלים, וכנראה ועדת הכלכלה צריכה לנהל אותם, כי אחרת הם לא זזים.

דב חנין: אני נתתי את הדוגמה הזאת לצורת התנהגות חלמאית, אדוני, כי כביש 89 בסוף ייפתר, אבל כמו כביש 89 יש לנו מקרים חלמאיים כאלה נוספים ואני לא ארחיב בעניין.

דב חנין: נקודה אחרונה, תכנית הצפון שנמצאת על השולחן היא תכנית מינימום.

דב חנין: היא תכנית מינימום.

דב חנין: אני הייתי רוצה לראות תכנית יותר מרחיקת לכת, אבל לפחות המינימום הזה חייב להיכלל בתקציב הדו-שנתי, כי אם זה לא ייכלל בתקציב הדו-שנתי, בעצם כל הדיבורים שלנו, אין להם שום קשר עם המציאות.

דב חנין: אני רוצה לפנות לחבר הכנסת יוגב, לחבר הכנסת פולקמן ואליכם להצטרף לפנייה של חבר הכנסת סמוטריץ.

דב חנין: כמה חברי כנסת מהקואליציה שיגידו "בלי צפון, אין תקציב", התוצאה תהיה שיהיה צפון.

איתן כבל: תודה.

איתן כבל: רעיה ולאחר מכן גיורא זלץ ולאחר מכן חמד עמאר ולאחר מכן יוסי בן דוד.

איתן כבל: אגב, יש פה סטודנטים מתל-חי שגם אאפשר להם לדבר.

איתן כבל: גם טוהר כאן.

בן דרור: כבוד היושב ראש, חבריי מכל המועצות והאשכולות וראשי הערים כמובן, אני נולדתי בנהריה והוריי בחרו ללכת לגליל המערבי כחלוצים, והם הצליחו ביזמות בלי עזרה, לפני כל המדינה, וגם זוגלובק ויותר מאוחר גם סטף הצליחו להקים מפעלים ולפתח אותם, למרות הכול.

בן דרור: עדיין אחר כך באה הממשלה ועזרה, תנופה גדולה באה מהממשלה.

בן דרור: יש בגליל יזמים מדהימים, אני יכולה להעיד שאני בשבע שנים האחרונות הקמתי מיזם, ואני עוזרת לתיירות, ובזכות זה גם צירפו אותי לאשכול גליל מערבי, ותודה על הכבוד.

בן דרור: מאז אני פעילה גם בצד הזה.

בן דרור: יש יזמים ויש אנשים מצוינים, אבל כפי שנאמר, אם הממשלה עוצרת את כל ההטבות ואת העידוד לתעשייה דווקא בצפון, הם לא יכולים להמשיך, פשוט לא יכולים.

בן דרור: שלא לדבר על כך שאני גם נשיאה של בית החולים בנהריה, עליו אני אדבר אחר כך בוועדה האחרת.

בן דרור: אני חושבת שאין מה לעשות, ובאמת אין מה לדבר, אתם בקואליציה, אני אוהבת את המשפט הזה שאם אין תקציבים לצפון, לאחר שקודם כל מגיע לנו, הובטח וקיבלנו אפס, זה פשוט לא יכול להיות.

בן דרור: לא יכול להיות שהממשלה הזו מסכימה למצב הזה, כי בלי הגליל אין מדינת ישראל גם, אין מדינת תל אביב.

גיורא זלץ: סליחה רגע, איתן, אל תצאו.

גיורא זלץ: יש פה אנשים ממעין ברוך, מכפר סאלד, תעשו מאמץ, הם באו אחרי ארבע שעות נסיעה.

איתן כבל: גיורא, אם הייתי בא אליך ומבקש ממך להכניס למקום שיש בו מספר מאושר של אנשים שמותר שיהיו מבחינה בטיחותית, אתה היית נותן לי את חוק העזר העירוני שלך.

איתן כבל: גם פה יש חוקי עזר.

איתן כבל: גיורא, לא נתתי עכשיו תשובה, שהיא חס וחלילה מן הפה ולחוץ.

איתן כבל: בוודאי שהמקום כבר עכשיו מכיל יותר ממה שמותר לו, זו האמת, אתה מבין?

איתן כבל: תוך כדי דיון בסוף כולם מוצאים את עצמם בסופו של עניין בתוך הדיון, אני מתנצל, זה לא מקום שיש לי עניין לחסום את האנשים שהגיעו.

בן דרור: יש לי נקודה אחרונה לומר.

בן דרור: הגיע כל הסיפור הגדול והמלהיב של הגז.

בן דרור: הלכנו למכללת ארז בגליל המערבי בשלומי ופיתחנו מעבדות, כדי לאפשר לצעירים להתמחות בתחום שחסר פה בארץ, בתחום שאפשר להרוויח יותר, כי כפי שבוחבוט אמר, אין לנו הרבה מקומות שמקבלים משכורות גבוהות, וזה גם נעצר, אז בבקשה הממשלה – אני לא יודעת מדוע הכול נעצר, לא קורה שום דבר עם הגז הזה.

בן דרור: אנחנו השקענו מיליונים במעבדות כדי ללמד במכללה, וזה עומד כאבן שאין לה הופכין, אז אני ממש מבקשת, בידכם הכול.

איתן כבל: אני אבקש מנציג האוצר שנמצא כאן, ויושב כאן מר גז קטן – לא גדול, אם תוכל אחר כך להתייחס לדברים.

איתן כבל: תודה גברתי, אני מודה לך מקרב לב.

איתן כבל: ביקשתי את גיורא זלץ ואחריו את חבר הכנסת חמד עמאר, בבקשה.

גיורא זלץ: גם אני מצטרף לתודות למפגש הזה, הוא חשוב.

גיורא זלץ: אני רוצה לומר משהו אחד על מי שאיננו כאן, הלך חבר הכנסת מסח'נין.

גיורא זלץ: אני רוצה לומר שגם לי חסרים ראשי הרשויות של המיעוטים פה.

גיורא זלץ: גם לי חסרים תושבים מהכפרים הדרוזים, מהכפרים הערבים והבדואים, אבל אני כן יכול לומר בתוך ראש רשות, שאנחנו כראשי רשויות לוקחים את המחויבות, כאשר אנחנו מדברים על תכנית לצפון, שאנחנו מדברים על כל התושבים של הצפון.

גיורא זלץ: חשוב לדעת את זה, שכמו כל דבר אחר, אנחנו בהחלט לוקחים על עצמנו גם את האחריות לייצג אותם.

גיורא זלץ: אני רוצה לומר מילה אחת גם למי שישנו כאן.

גיורא זלץ: כמו שאמרתי, בהחלט יש אנשים שעזבו היום הכול ונסעו שלוש וארבע שעות.

גיורא זלץ: כולנו עם רכב פרטי, כי אין תחבורה ציבורית בצפון, אבל הגיעו לפה מהקיבוצים, מהמושבים ומקריית שמונה, סטודנטים, גם חבר'ה צעירים, יש פה גם בני נוער מבית הספר תיכון, אבל לסטודנטים מתל-חי אני רוצה לומר בהקשר הזה, שבוא לא נתבלבל שהנהירה לברלין ולסין ולארצות הברית היא לא בגלל המחיר של המילקי.

גיורא זלץ: החבר'ה הצעירים האלה לא רואים שום אופק מול העיניים, לאיפה הם יכולים לבוא ולמצות את הכישרון שלהם, את הפוטנציאל שלהם, את הלימודים שלהם – בגלל זה הם הולכים, לא בגלל המחיר של המילקי.

גיורא זלץ: ואני רוצה להשתמש ברעיה, ברשותך, ולהגיד הערה על התכנית הזאת או על הגישה הזאת, כי זאת ועדת הכלכלה.

גיורא זלץ: אני רוצה להתחיל ולהישען על האמרה המפורסמת של אלי וולך מהטוב, הרע והמכוער If you have to shoot, shoot, don’t talk.

גיורא זלץ: נמאס לנו מהדיבורים.

גיורא זלץ: אני רוצה להשתמש ברעיה בדיוק בגלל מה שהיא אמרה בסימן המצוינות ולצמיחה, ומול זה לספר לכם על המדד הסוציו-אקונומי.

גיורא זלץ: אני מניח שאתם מכירים את זה, כי לפני שבועיים התפרסם המדד הסוציו-אקונומי החדש של הרשויות.

גיורא זלץ: אתם יודעים מה קרה, כשהתפרסמה הרשימה?

גיורא זלץ: אתם יודעים מי צהל משמחה ומי בכה?

גיורא זלץ: מי שצהל משמחה זה אלה שירדו במדד הסוציו-אקונומי, ומי שהתעצב זה אלה שעלו.

גיורא זלץ: אני מחבר את זה לרעיה, כי במידה מסוימת אנחנו לא מבינים שהתכנית שעליה מדובר היא תכנית השקעות, היא תכנית שמאפשרת עם תמיכות נכונות ועם הסרת חסמים, מאפשרת צמיחה.

גיורא זלץ: זאת השקעה ערכית, זאת השקעה ציונית, זאת השקעה כלכלית.

גיורא זלץ: אני נורא נורא מבקש להדגיש את זה, התכנית לצפון שעליה מדובר זאת תכנית שהיא תכנית נכונה עבור מדינת ישראל, לא עבור הצפון, בגלל הפוטנציאל הכלכלי והאפשרות לצמיחה שלה ליד הדברים של שירותי בריאות ותחבורה.

גיורא זלץ: תסתכלו על התכנית הזאת כתוכנית השקעה.

גיורא זלץ: אם נעשה אותה נכון, אם נסיר את החסמים, אם ניתן את התמיכות המדויקות, הצפון בעוד שלוש, חמש שנים יהיה במקום אחר לגמרי.

גיורא זלץ: תודה רבה.

איתן כבל: תודה.

איתן כבל: חמד עמאר, ולאחריו יוסי בן דוד.

חמד עמאר: אדוני יושב הראש, קודם כל אני רוצה לברך את יוזמי היום החשוב הזה ולברך את ראשי המועצות וראשי הערים שהגיעו לכאן, כל מי שהגיע לכאן ליום החשוב הזה.

חמד עמאר: אני אתחיל בדברים שאמרת, ומשם אני אקשר איך אפילו ראש מועצה דרוזי אחד לא נמצא כאן, וזה מאוד מעצבן אותי, כי אתה אמרת שהצעירים עוזבים.

חמד עמאר: הצעירים הדרוזים לא עוזבים, הם משתחררים מהצבא, חוזרים לכפרים שלהם, נשארים שם וגם מובטלים שם.

חמד עמאר: זה מאוד מצער אותי, שאני לא רואה אף ראש רשות דרוזי אחד כאן.

חמד עמאר: אנחנו מקיימים גם בוועדת העבודה, הרווחה והבריאות דיון על נושא של הבדל בשירותי רפואה.

חמד עמאר: אפילו בשירותי רפואה, שצריכים להיות שווים לכל אזרח, אנחנו בצפון פחות שווים, פחות שווים, למרות שהתמותה גם יותר גדולה בצפון.

חמד עמאר: אם נלך לאזורי תעשייה, אתן דוגמה פשוטה.

חמד עמאר: אזור תעשייה כסרא סמיע קיים שנים רבות, אני מכיר אותו יותר מ-15 שנים.

חמד עמאר: אפילו מפעל אחד אין שם.

חמד עמאר: המדינה השקיעה שם המון כסף באדמה, אבל אחרי זה להשקיע בבני אדם ולמצוא להם מקומות עבודה, היא לא השקיעה.

חמד עמאר: יש יכולת למדינת ישראל לעשות את זה, יש יכולת לממשלה לעשות את זה.

חמד עמאר: אף אחד לא יכול לשכנע אותי, שלא ימצאו את התקציב הדרוש כדי לחזק את הצפון.

חמד עמאר: תכנית חיזוק הצפון, שאנחנו לא ראינו אותה בתקציב שעבר בקריאה ראשונה, אני רוצה לראות אותה בקריאה השנייה והשלישית, כי אחרת מה נגיד לצפון עוד פעם?

חמד עמאר: היתה עכשיו שריפה בצפון.

חמד עמאר: ראינו שהתקיימה ישיבת ממשלה בחיפה.

חמד עמאר: יש הפגזה על הצפון, ועכשיו שמעתי שיש אזעקה ברמת הגולן, תראה את כל הממשלה מתעניינת במה שקורה בצפון.

חמד עמאר: אנחנו לא רוצים שיתעניינו בנו, כאשר יש אסון, אנחנו רוצים התעניינות כל הזמן, ואנחנו רוצים השקעה כל הזמן בצפון.

חמד עמאר: ולכן אני אומר לכם כאן, אדוני היושב ראש, חברי חברי הכנסת, תכנית חיזוק הצפון חייבת להיכנס לתקציב 2018-2017.

חמד עמאר: שר האוצר הבטיח שזה יהיה, ואני מקווה שהוא יעמוד בהבטחה שלו, ובאמת נראה את התכנית בתוך התקציב של 2018-2017, כי אנחנו רוצים לראות את הצעירים שלנו בצפון גם עם עבודות, גם עם מפעלים, גם עם יכולת להתפרנס ולחיות בצפון.

חמד עמאר: הצפון זה המקום הכי יפה שיש, אומרים עליו מקום רחוק, בסוף העולם שמאלה, אבל זה המקום היפה, זה המקום שאוהבים לחיות בו ורוצים לחיות בו ורוצים להמשיך לחיות בו.

חמד עמאר: תודה רבה.

יוסי בן דוד: שלום לכם, תודה אדוני יושב הראש, תודה לחברי הכנסת על עצם הדיון הזה, וכמובן לכל חבריי ראשי הרשויות.

יוסי בן דוד: מעבר להיבט הדקלרטיבי ההצהרתי שיש באיזה יום כזה, באמירות שיש ובשיחות שיש סביב נושא התכנית 18', 18 פלוס.

יוסי בן דוד: היתה פעם תכנית כזאת לשיקום שכונות.

יוסי בן דוד: פה מדובר ב-18 מיליארד שקלים.

יוסי בן דוד: אני אומר שזה באיזשהו מקום מאוחר קצת, מקווה שלא מאוחר מדי, אבל אני מסתכל ולא יכולתי שלא להסתכל על הנערות ועל הנערים שם, אני לא יודע בדיוק מאיפה.

יוסי בן דוד: אבל מהמקום שבו אני נולדתי, ונולדתי בטבריה ובגליל, ואני רוצה היום לדבר יותר כגליל ולא כראש עיריית טבריה, כשאני מסתכל על הנערים האלה, גם אנחנו היינו נערים ונערות בדיוק כמו אלה, רק אז אמרו לנו את אותם דברים.

יוסי בן דוד: את ההורים שלנו, כשעלו לארץ, שלחו לגור בחגורה הצפונית ובדרומית וקראו לזה פריפריה.

יוסי בן דוד: המילה הזאת לא נשמעה פה היום.

יוסי בן דוד: לא מזכירים את המילה פריפריה, פריפריה חברתית, גיאוגרפית, כלכלית.

יוסי בן דוד: וכשאנחנו לא מזכירים את המילה הזאת, כי אנחנו מעדיפים להיות הגליל והצפון, ואנחנו נסמכים בסופו של דבר עליכם המחוקקים ועל הממשלה שתבוא בדיוק כמו שאמרו פה חבריי, אנחנו נשקיע וכל ראשי הרשויות בכל הערים ובכל היישובים נשקיע בחינוך של הילדים שלנו, ונוודא שהם יקבלו את החינוך הכי טוב שאפשר ואחר כך יתגייסו לצבא ויעשו שירות משמעותי, הכי טוב שאפשר, ואחר כך ילכו וילמדו במכללות שיש שמפוזרות בגליל ובצפון -- שהגיע הזמן להפוך אותן לאוניברסיטה רב-קמפוסית, מדברים על זה כבר יותר מדי זמן, זה קורה בקיימבריג', זה יכול לקרות גם אצלנו, ולתת את העוצמה הזו לאזור הזה ביחד -- וכשהם מסיימים את הלימודים שלהם, הם עומדים מול העניין הזה.

יוסי בן דוד: ואמר את זה שלמה, רציתי לומר את זה במסגרת של 40 שנים שהוא מדבר על זה, וזו הדוגמה שמהדהדת כל הזמן.

יוסי בן דוד: אנחנו נרצה ונשאף לחלק מלגות לסטודנטים בני היישוב שלנו ונרצה שהם יצליחו בלימודים, אבל מה קורה יום אחרי שהם מקבלים את התעודה וקוראים לי כראש עיר לעמוד בטקס או לראשי היישובים פה?

יוסי בן דוד: מה קורה ביום שאחרי?

יוסי בן דוד: איזה מקום עבודה אפשר להציע להם?

יוסי בן דוד: אז בטבריה, עם 2,000 שנות ההיסטוריה שלה, יש תיירות.

יוסי בן דוד: כיוונו אותנו מהחלטות של דוד בן-גוריון, ראש הממשלה המנוח, באותן ישיבות היסטוריות שבטבריה תהיה תיירות.

יוסי בן דוד: באזור עמק הירדן והגליל התחתון, חבריי והשכנים שלי, אנחנו מנסים יחד לייצר מגוון מקורות תעסוקה.

יוסי בן דוד: מה יקרה עם אותם ילדים בצפון?

יוסי בן דוד: הם באותו רגע -- בדיוק בשביל זה בונים את הרכבת – יעלו על הרכבת ב-one way ticket.

יוסי בן דוד: הם ייסעו למרכז, כי שם יש אפשרויות, ואת זה אפשר לעצור ואת זה אפשר לשנות, לא בתכנית רב-שנתית לעוד 20 שנה, כי את זה אמרו כשאני הייתי בגיל שלהם.

יוסי בן דוד: הגיע הזמן לעשות את זה עכשיו, ותודה לכם על המאבק הזה, לשדולה ולכולם.

יוסי בן דוד: תודה רבה.

איתן כבל: תודה לך.

איתן כבל: אלי מלכה, ואחריו חבר הכנסת אכרם חסון.

איתן כבל: בבקשה, אלי.

אלי מלכה: אני אגיד בקצרה, אדוני יושב ראש הוועדה איתן, חבל שאני ארבה במילים.

אלי מלכה: אנחנו רוצים לשמוע שיש פה לוח זמנים, שהוועדה הזאת מתגייסת למאבק המכריע והמשמעותי לפתח את הגליל, לעשות תכנית אסטרטגית לפיתוח החברה והכלכלה בגליל, שהוועדה הזאת תעשה מעקב – תדרוש כל שלושה חודשים לבוא לתת פה עדכונים ממשרד האוצר ומהמשרד לפיתוח הפריפריה, הנגב והגליל ומהמשרדים האחרים, ובזה תרומתכם תהיה ענקית.

אלי מלכה: תודה רבה.

איתן כבל: תודה, ואני לוקח את האתגר הזה עלינו.

איתן כבל: אכרם חסון, ולאחר מכן נציג הסטודנטים במכללת תל-חי.

קריאה: יש פה נציגים גם מתל-חי, גם מאוהלו - - -

איתן כבל: חברים, אין לי בעיה לומר גם לאחר שידבר נציג או נציגת אוהלו.

איתן כבל: אם יש כאן נציגים מאוהלו שירצו גם לדבר, אני אאפשר להם, אבל קודם כל ידבר אכרם חסון, אחריו נציג של מכללת תל-חי ולאחר מכן אילן שוחט.

אכרם חסון: צהרים טובים.

אכרם חסון: איתן, אני כמובן מצטרף לברכות, ואני מברך את כל מי שבא לכנס החשוב הזה.

אכרם חסון: אם אנחנו בנובמבר 2016 מדברים על הפריפריה ועל הגליל ועל הצפון, אני אומר שכל תושבי הצפון ביחד עם ראשי הרשויות אכן נאיביים, כי אם אתם חושבים שבכל פעם תהיה תכנית כזאת ואחרת, וזה ישנה את המצב, אני אומר לכם שזה לא יהיה אף פעם, אם לא תהיה תכנית סטטוטורית, שהממשלה תשקיע מיליארדים ותקדם אותה – אנחנו נמשיך להיות, ותשמעו את הנתונים, עם 52% מן הילדים במדינת ישראל העניים שחיים בפריפריה בצפון ובגליל.

אכרם חסון: 60% מהנשים בפריפריה שלנו או בגליל או בצפון, איך שתקראו לזה, חיים ממשכורת אחת.

אכרם חסון: אם אנחנו ניקח את הנתונים וננתח אותם, אנחנו עניים, אנחנו עול על הכלכלה של מדינת ישראל.

אכרם חסון: מדינת ישראל אף פעם לא תצמח ולא תקדם את כלכלתה, אם לא תשקיע ותשנה את המצב בכל האזור.

אכרם חסון: אתם לא יודעים כמה יישובים יש במדינת ישראל בצפון ובגליל, שאין להם כבאית, והכבאית מגיעה אחרי חצי שעה, ואתם יודעים מה יכולה לעשות שריפה תוך חצי שעה?

אכרם חסון: אני בדקתי הרבה יישובים, שאין בהם אפילו אמבולנס אחד.

אכרם חסון: אנשים מתים, וטיפול נמרץ לא מגיע לכפרים האלה רחוק.

אכרם חסון: אני גם טיפלתי בצד"לניקים, 600 משפחות שנתנו את הדם למדינת ישראל וכולם חיים בצפון, ויש עליהם פסקי דין מוות, והיום דיברתי אני וראש מועצת מטולה, שהם חיים בתת-עוני.

אכרם חסון: אנחנו, אין לנו כבר חמלה, אנחנו לא מקדמים אף אחד.

אכרם חסון: אתמול היתה לי ישיבה במנהל התכנון, רק עכשיו מתכננים את הכפרים הדרוזיים, אחרי 68 שנים.

אכרם חסון: אין תכניות מתאר, אנשים עברייניים בעל כורחם.

אכרם חסון: איפה מפעלי ההיי-טק?

אכרם חסון: לכן יש בפריפריה מפעלים מזהמים ואנחנו חיים פחות ואנחנו מתים שם יותר, וזה לא מעניין את אף אחד.

אכרם חסון: אז אני שואל, אם אנחנו כל כך כוח אסטרטגי, ראשי ערים, ראשי מועצות, אתם גם פעילים ברוב המפלגות, למה המצב לא משתנה?

אכרם חסון: הרי הכול פוליטי, הכול לחץ כאן.

איתן כבל: - - חברי כנסת ממפלגת השלטון.

אכרם חסון: נכון, אני רוצה להגיד לך דבר אחד, רק השנה שר האוצר היחידי הזה שנתן 10 מיליון שקל למגן את בית חולים צפת, בית חולים נהריה – ביקרתי שם פעמיים – קורס, למרות שיש תוספת בתקציב, עכשיו שלושה מיליארד שקל ממשרד הבריאות, ויש מיליארדים למשרד החינוך, אבל השאלה כל שר איפה משקיע.

אכרם חסון: זה מה שאני שואל, שר האוצר הזה, לא יהיה לנו עוד שר אוצר עם חמלה, כבוד, אחריות ומסירות כמוהו.

אכרם חסון: הוא גם מהצפון והוא גר שם, אבל אנחנו צריכים להתאחד.

אכרם חסון: אם לא נעשה תכנית סטטוטורית, שתשנה את המצב של הערבים, של הדרוזים, של היהודים, של כל הפריפריה ושל כל הצפון והגליל, נמשיך לבכות ונמשיך לשבת כאן ולא לקדם שום דבר.

איתן כבל: תכנית.

איתן כבל: ביקשתי מנציג או מנציגת תל-חי.

איתן כבל: האם אתה במקור מהגליל?

רונאל תשובה: אני במקור מצפת, וגם גר בקריית שמונה.

רונאל תשובה: אני יושב ראש אגודת הסטודנטים תל-חי, ואני מדבר פה לא רק בשם הסטודנטים בתל-חי, אלא בשם כל הסטודנטים של אצבע הגליל, גם אוהלו, גם צפת, גם כינרת וכמובן תל-חי.

רונאל תשובה: אני רוצה להציג לכם פה נתון, שהוא מאוד מאוד פשוט.

רונאל תשובה: 77% מאתנו רוצים להישאר, זה הסקרים שעשינו, זה הסקרים שהפצנו.

רונאל תשובה: אתם לא צריכים להתאמץ יותר מדי, אנחנו רוצים להישאר.

רונאל תשובה: הבעיה שלנו זה מקומות תעסוקה, ומקומות תעסוקה ראויים, לא איזשהו בסיס צה"ל או כל דבר אחר, שזה גם מבורך.

רונאל תשובה: אנחנו רוצים תעסוקה ראויה למקצועות שאנחנו לומדים אותם, ואנחנו מבקשים שתעשו כל מה שאתם יכולים, כל מה שאתם יכולים – כדי לגרום לנו להישאר בצפון.

רונאל תשובה: אנחנו מצפים מכם למכון מחקר, לקדם את מכוני המחקר שלנו, מכון מחוקר וולקני ומכון מחקר מיגל.

רונאל תשובה: אנחנו מצפים מכם להגדיר אותנו כאזור עדיפות לאומית יותר גבוה מאשר בשאר אזורי הצפון כמו יוקנעם.

רונאל תשובה: אנחנו רוצים שמשקיעים יבואו להשקיע אצלנו, באזור הכי רחוק שיש.

רונאל תשובה: אני פונה פה גם לראשי רשויות.

רונאל תשובה: אנחנו מבחינתי, אני מרשה לעצמי להיות טיפה חצוף, ולהגיד שאנחנו במלחמה על הזכות הבסיסית שלנו, ואם צריך לבוא ולהשבית את הרשויות, ואם צריך לבוא ולעשות טיפה יותר רעש, כמו שעושים בעמונה, אנחנו נעשה את זה, ויש לכם פה גב.

רונאל תשובה: הסטודנטים פה לטובתכם, ואנחנו רוצים באמת שהפעם זה לא ייגמר בהבטחות.

יוסי בן דוד: אספתם צמיגים?

רונאל תשובה: נעשה את זה הכי מכובד שיש.

רונאל תשובה: הכי מכובד שיש, אבל אנחנו רוצים שהפעם תכבדו אותנו.

איתן כבל: תודה, תודה לך.

איתן כבל: אני חושב שנגעת בדיוק בליבה של כל העניין.

דמיטרי אפרצב: זה המצב הפרדוקסלי, אדוני היושב ראש, אנחנו מתבקשים לגייס אנשי מקצוע טובים, שיגיעו ממרכז הארץ אלינו.

דמיטרי אפרצב: הם לומדים במכללות שלנו, ואין לנו יכולת להציע להם - - -

איתן כבל: אם כל אחד לא "יעוף על עצמו" יותר מדי, אנחנו נאפשר גם לכולם לדבר.

איתן כבל: אילן שוחט, ולאחר מכן חברת הכנסת יעל כהן פארן, ולאחר מכן סאוסן תומא.

איתן כבל: רק בבקשה כבדו את כל אלה שצריכים לדבר אחריכם.

אילן שוחט: שמענו פה את כולם.

אילן שוחט: אפשר לכתוב ספרים על הגליל, אפשר לכתוב ספרים על הפערים.

אילן שוחט: כולם יודעים מה המצב.

אילן שוחט: אם נעלה פה סיפורים מקומיים נקודתיים, אנחנו נראה שהתמונה הרבה יותר גרועה ממה שמספרים, אבל בגלל זה אנחנו יושבים פה.

אילן שוחט: מדינת ישראל קמה, במקרה היום גם כ"ט בנובמבר, וזה מאוד סמלי שאנחנו יושבים פה, ואפשר להסתכל אחורה ולראות לאיפה מדינת ישראל הגיעה, והוועדה הזאת תחליט איפה היא רוצה לראות אותה בעוד 20 שנה.

אילן שוחט: לגבי תכנית הצפון, הנה אני מוכן, מי שרוצה, תקליטו אותי, תצלמו אותי, בדוק – תכנית הצפון תיכנס לתקציב המדינה 2018-2017, אז תיכנס.

אילן שוחט: אנחנו ראשי רשויות, לסובב אותנו או לעבוד עלינו זה מאוד מאוד קשה.

אילן שוחט: היא תיכנס והיא תהיה, והיו פה גם חברים מהקואליציה שאמרו: אם היא לא תהיה, נצביע נגד.

אילן שוחט: שמענו, כל הכבוד.

אילן שוחט: השאלה מה יהיו המספרים, היא יכולה להיות גם עם 50 מיליון שקל, היא יכולה עם מיליארד שקל, היא יכולה להיות בתרגילים שהמדינה עושה, אומרת לכל משרד ממשלתי לצבוע סכום מהתקציב שלכם, שגם ככה אמור להגיע לגליל, כבישים שצריכים לסלול, תכניות, זה ייחשב לכם, או שזה יהיה תוספתי.

אילן שוחט: כסף תוספתי זה כסף חדש, שאותו מביאים והוא צריך להיות בתכנית הזאת.

אילן שוחט: אל"ף, אנחנו לא נקנה כל סיפור, ואנחנו לא אנשים שילטפו לנו את הראש ויגידו לנו: הנה, יש לכם תכנית, יש לכם כסף.

אילן שוחט: אנחנו רוצים לדעת, כמה ממנו תוספתי, כמה ממנו הוא חלק מתכנית חומש של חמש שנים.

אילן שוחט: התכנית שקיימת היא תכנית מעולה, לא צריך לדוש בה, לא צריך לבדוק אותה, היא נולדה מהשטח.

אילן שוחט: אמר פה יושב ראש האגודה וגם אלי מלכה וכל החברים: אנחנו כבר כתבנו אותה.

אילן שוחט: ממשרד הכלכלה טחנו אותה מכל הכיוונים, נמצאים פה ממשרד הפריפריה, הנגב והגליל שגם גיבשו אותה, היא מוכנה.

אילן שוחט: עכשיו אני רוצה להגיד רק דבר אחד, וכבוד יושב הראש, אני מבקש שאתה גם תיקח את זה לבדיקה שלך.

אילן שוחט: לדבר על תכנית ומה עושים עם תכנית זה בסדר, זה חשוב, אני אמרתי את הדעה שלי, וככה אני אבדוק אם התכנית טובה או לא טובה.

אילן שוחט: יש פקולטה לרפואה, הגיעה הפקולטה לרפואה לצפת, לגליל, תורמת, מחוללת שינוי ועושה דבר מדהים, הכול טוב ויפה.

אילן שוחט: זה כבר משהו טוב אחד, שהגיע לאזורנו.

אילן שוחט: עכשיו צריך לקחת אותו וללכת הלאה, אותם מקומות שהוא מדבר עליהם, תל-חי ומכוני המחקר, החוקרים האלה – כבר 100 איש שעוסקים בזה ול-130 יש תעסוקה איכותית.

אילן שוחט: הנה, כבר הגיע משהו.

אילן שוחט: קרן עזריאלי נתנה 50 מיליון דולר תרומה לפקולטה לרפואה, התרומה הכי גדולה שניתנה במדינת ישראל.

אילן שוחט: בשביל לבסס אותה, להקים אותה, מכוני מחקר וחממות והכול, באה תורמת פילנטרופית – רעיה גם מכירה את הסיפור הזה – 50 מיליון דולר ואומרת למדינת ישראל: אני שמה 50 מיליון דולר, תנו מצ'ינג שלב ראשון 150 מיליון שקל בשביל לבסס את הפקולטה לרפואה בשלב ב' שלה.

אילן שוחט: זה מביא חוקרים, זה מביא אנשי מעבדות, זה מביא את ההיי-טק, זה מביא את טבע, זה מביא הכול.

אילן שוחט: אתמול בערב הודיעו מהמל"ג לפקולטה לרפואה: אין 150 מיליון שקל לפקולטה לרפואה.

אילן שוחט: אני פה בהתכתבויות -- קרן עזריאלי אומרת: אני מושכת את הכסף שלי.

אילן שוחט: אם ככה מדינת ישראל מתנהגת ואם ככה מתייחסים לתרומה – היא כבר שנתיים מחכה לשמוע את התשובה הזאת – זאת דוגמה קטנה, איך אומרים?

אילן שוחט: אל תעזרו, אבל אל תקלקלו גם.

אילן שוחט: אפרופו מצ'ינגים ומצב סוציו-אקונומי, לי בתור ראש רשות אומרים: אתה רוצה ארבעה מיליון שקל לאיזשהו פרויקט?

אילן שוחט: תביא מצ'ינג.

אילן שוחט: אז אני הולך, מוציא את הנשמה כדי להביא מצ'ינג.

אילן שוחט: פעם אחת אומרים למדינת ישראל: הנה תרומה, תביאי מדינת ישראל מצ'ינג, המדינה אומרת: לא, אין לנו את המצ'ינג.

אילן שוחט: אנא קח רק את הנושא הזה לבד, הצלת 50% מהסיפור.

איתן כבל: חברת הכנסת יעל כהן פארן, ולאחר מכן סאוסן תומא ולאחר מכן עידן גרינבאום.

יעל כהן-פארן: תודה רבה.

יעל כהן-פארן: קודם כל, אני כמובן מצטרפת למברכים על הדיון, על היום החשוב הזה, לשדולה, לכל חברי המועצה שהגיעו, לתושבים ולסטודנטים שבירכו אותנו בנוכחותם.

יעל כהן-פארן: זה לא טריוויאלי להגיע עד לפה, זה שעות של נסיעה בפקקים, ומוכר.

יעל כהן-פארן: אני רוצה להעלות כמה נושאים חדשים, שלא עלו כאן לפני כן, עלו על ידי יושב ראש התאחדות הסטודנטים ואילן שוחט.

יעל כהן-פארן: מחקרים מראים שמה שמביא לעליית מדרגה באזור שמקדם הכי הרבה את האזור זה אקדמיה.

יעל כהן-פארן: אני חושבת שצריכה לצאת מפה קריאה מהוועדה.

יעל כהן-פארן: צריך להתחיל את הבדיקה במה זה כרוך להקים אוניברסיטת הגליל.

יעל כהן-פארן: היא יכולה לכרוך בתוכה את כל המכללות הקיימות ואת הפקולטה לרפואה.

יעל כהן-פארן: היא צריכה לקבל הרבה יותר משאבים.

יעל כהן-פארן: אילן, מה שאמרת עכשיו מזעזע אותי – לא מפתיע, אבל מזעזע, פשוט מדהים.

יעל כהן-פארן: כבר הקימו את הפקולטה, ולא נותנים לה לקבל אפילו את התרומות.

יעל כהן-פארן: להפוך את מכללת תל-חי יחד עם המכללות באזור לאוניברסיטה ולהגביר את המשאבים – זה יקפיץ את האזור, אין שום ספק בעניין.

יעל כהן-פארן: נושא אחר שלא עלה כאן, ואני לא יודעת את ממדי התופעה, אבל אני קיבלתי פניות בנושא מאנשים מהאזור, מהגולן ומהגליל העליון, אפליית שכר שקיימת היום.

יעל כהן-פארן: יש הרבה אנשים שגרים בצפון ועובדים בחברות היי-טק במרכז, אולי נוסעים פעם בשבוע, עובדים מהבית בחלק מהשבוע, והם מופלים בשכרם, בגלל ההטבות האלה.

יעל כהן-פארן: איתן, אני חושבת שחייבים לקיים דיון בוועדה, ולראות איך אנחנו כמחוקק מונעים את התופעה הזאת.

יעל כהן-פארן: הם מראש מפחיתים את שכרם, כי הם משלמים פחות מס, אבל זה מדהים, הם לא מקבלים את ההטבות שהם זכאים להם מבחינת זכויות פנסיות והטבות סוציאליות, וחייבים לעצור את התופעה הזאת, כי אין שום סיבה, שאם אתה עושה את אותה עבודה באותה חברה, תקבל חצי מהמשכורת.

יעל כהן-פארן: זה פשוט בלתי נתפס.

יעל כהן-פארן: שינוי האקלים, אני חייבת לומר על זה מילה, כי אף אחד לא מתייחס לנושא ולהשפעות שלו עלינו.

יעל כהן-פארן: הצפון והגליל הם אחד האזורים שהכי צפויים להיפגע בארץ מנושא שינויי האקלים וכמויות הגשם שיפחתו.

יעל כהן-פארן: חייבים להביא גם את זה לבחינה.

קריאה: שלג.

יעל כהן-פארן: שלג זה תופעות מזג אוויר קיצוני מהצד השני, והיובש והחום זה מזג אוויר קיצוני מצד אחר.

יעל כהן-פארן: חייבים גם על זה לחשוב, ולחשוב איך מתמודדים, ויפה שעה אחת קודם.

יעל כהן-פארן: תודה.

איתן כבל: סאוסן תומא, רכזת תעסוקה לנשים ערביות, ולאחר מכן עידן גרינבאום.

איתן כבל: אני מאוד מבקש שתהיו ממוקדים, כדי שכולם יספיקו, זה תלוי גם בכם.

איתן כבל: בבקשה.

סאוסן תומא: אני אקצר, אני בטח מצטרפת לברכות אדוני ראש הוועדה.

סאוסן תומא: אני אמשיך בדבריו של חבר הכנסת מסעוד גנאים שפיתוח הגליל זה לא רק פיתוח תחבורה ורכבת, אנחנו צריכים בניית אזורי תעשייה.

סאוסן תומא: ביישובים הערביים אין אזור תעשייה אחד, שיכול לתת פתרון תעסוקה לערבים וגם לאחרים בגליל.

סאוסן תומא: בניית אזורי תעשייה, עידוד יזמות בגליל, וגם הטבות למעסיקים כדי להעסיק אנשים.

סאוסן תומא: בטח חייבים להשקיע בפיתוח מקורות התעסוקה לנשים ערביות, כי זה לא הגיוני שבשנת 2016 60% מהנשים הערביות הבוגרות עם תואר שני מובטלות.

סאוסן תומא: אחד המחקרים שערכנו בעמותת נשים נגד אלימות שאני רכזת שם בפרויקט נשים ותעסוקה זה שהעסקת אקדמיות ערביות מכניסה לתקציב המדינה שישה מיליארד שקל, ואנחנו יכולים להשקיע בתקציב הזה ובכסף הזה בפיתוח הגליל, גם מבחינת בריאות וגם מבחינת החינוך, שהוא ממש מצריך השקעה -- החינוך של הילדים.

סאוסן תומא: תודה.

איתן כבל: תודה לך גברתי על הדברים החשובים.

איתן כבל: עידן, בבקשה.

איתן כבל: אחרי עידן חברת הכנסת סתיו שפיר.

עידן גרינבאום: תודה, אדוני היושב ראש.

עידן גרינבאום: אני אספר לכם סיפור קצר מהחיים, בהמשך למה שאמר יושב ראש אגודת הסטודנטים.

עידן גרינבאום: גם אני שומע את המספרים האלה.

עידן גרינבאום: יש לי מפעל בקיבוץ שער הגולן, גולן מוצרי פלסטיק, חברה בורסאית שמוכרת בשנה סדר גודל של 500 מיליון שקלים.

עידן גרינבאום: חסרים לה נכון לעכשיו 20 עובדי ייצור, ומדברים על זה עם המשרד לפיתוח הפריפריה, הנגב והגליל להביא עובדים מירדן, כי לא מצליחים למצוא עובדים מהאזור, שיבואו לעבוד שם, ובצדק, כי החבר'ה הצעירים שהלכו ולמדו באקדמיה, לא רוצים להיות עובדי ייצור במפעל של שער הגולן.

עידן גרינבאום: אז מצד אחד מפעלי הייצור הקיימים לא מוצאים עובדים, מצד שני החבר'ה שגומרים ללמוד ורוכשים את המקצועות האקדמיים לא מוצאים פרנסה בצפון, ואנחנו צריכים לתת על זה את הדעת.

עידן גרינבאום: אני חושב שכל אחד מראשי הרשויות כאן, גם אני, מקבלים כל הזמן פניות מחבר'ה צעירים.

עידן גרינבאום: אתמול בלילה קיבלתי פנייה מבחור צעיר מעמק הירדן, שרוצה לחזור עם אשתו מהמרכז.

עידן גרינבאום: אשתו רעייתו מורה לאנגלית, כנראה שהיא תמצא בקלות עבודה, והוא שואל אותי: מה אני אעשה?

עידן גרינבאום: הוא עבד בתחום האינטרנט, והוא אומר: אם אני עכשיו חוזר לעמק הירדן, איפה אני אלך לעבוד?

עידן גרינבאום: לצערי הרב, איך אומרים?

עידן גרינבאום: אני מגמגם בעניין הזה.

עידן גרינבאום: אני מצטרף למה שאמרה חברת הכנסת יעל כהן פארן.

עידן גרינבאום: את צודקת, אנחנו, אני ויוסי, אלי שמשקיפים על הכינרת והיא מתרחקת מאתנו כל יום, ואנחנו מתבוננים בעיניים כלות על המצב הזה, ואנחנו רואים שממשיך להתנהל כאילו - - -

איתן כבל: תודה.

איתן כבל: אני מבקש מסתיו שפיר, ולאחר מכן אני מבקש ממוטי דותן בבקשה.

סתיו שפיר: איתן, תודה רבה על הדיון הזה.

סתיו שפיר: אני רוצה שוב למסור תודה ענקית לתושבים, לראשי הרשויות ולסטודנטים, שמחוללים ומובילים את המאבק הזה בצורה מדהימה.

סתיו שפיר: עוד קצת מאמץ והמאבק הזה גם יצליח, אבל זה בהחלט דורש מאמץ.

סתיו שפיר: אני רוצה לעדכן אתכם בכמה דברים, שבעיני הם מסוכנים בתוך המאבק הזה.

סתיו שפיר: דבר ראשון, אנחנו כבר קיימנו מספר דיונים כדי לנסות ולחשוף את התכנית האמיתית שמשרד האוצר אומר/הבטיח שהוא יכניס לתוך התקציב.

סתיו שפיר: מתכנית של 18 מיליארד שקלים שעליה התחייבה הממשלה כבר לפני שנתיים, היום התשובות של דרעי נשמעות קצת אחרות, פתאום התקציב הוא תקציב שבכלל נמצא כבר בתוך תקציבי המשרדים ורק יעבירו אותו אל הצפון וכל מיני דברים ותירוצים כאלה, שהם לא חלק מתכנית הצפון.

סתיו שפיר: מדובר על תקציב, שהוא חייב להיות תקציב תוספתי.

סתיו שפיר: זה לא משהו שעכשיו פתאום אתם זכאים לו באיזה קסם או כי אתם אנשים נורא נחמדים, אתם זכאים לו בחובה, בחוק, בגלל שבמשך שנים הממשלה הפקירה את הצפון, גזלה תקציבים, ייבשה את השירותים החברתיים – בעיקר את שירותי הבריאות, אבל כמובן את התמריצים לתעסוקה ואת כל הנושאים האחרים שהעליתם, וחייבים להכניס את הכסף הזה, כי חייבים להכניס דם חדש לתוך המערכת הזאת, כדי שדברים יתחילו לזוז.

סתיו שפיר: אי אפשר להתפשר פה על פחות.

סתיו שפיר: אני חייבת להגיד משהו פוליטי ממש בקצרה.

סתיו שפיר: אנחנו יושבים פה ומדברים קצת עם עצמנו.

סתיו שפיר: כולנו מודעים לבעיה וכולנו שותפים למאבק הזה.

סתיו שפיר: אני לא יודעת למה אני לא רואה פה את אנשי הליכוד ואת אנשי הבית היהודי.

רועי פולקמן: הם היו פה ואנחנו פה.

סתיו שפיר: בסדר, מיד אני גם אגיע לכחלון.

סתיו שפיר: מדינה שלמה מתנהלת כרגע בטרפת שלמה על עתידן של 40 משפחות בעמונה.

סתיו שפיר: הטרפת האמיתית צריכה להיות על עתידם של 20% מאזרחי ישראל, שחיים בצפון.

סתיו שפיר: זה לא מאבק רק של הצפון, זה מאבק של כל המדינה.

סתיו שפיר: אם אנחנו לא ננצח במאבק הזה, זה אומר גם שבכל מקום אחר בפריפריה ימשיכו לזרוק את התושבים – סליחה, אבל לעזאזל בלי זכויות בסיסיות, שמגיעות לכם בחוק.

סתיו שפיר: אתם משלמי מיסים במדינת ישראל.

סתיו שפיר: רועי, אני חייבת להגיד לך משהו, כחלון עד היום, אחרי חודשים, לא משיב לשאילתות ולדרישות למידע שאני שלחתי לו כדי להסביר מה קורה עם תכנית הצפון.

סתיו שפיר: אני מצפה שגם כחלון יגיע לפה, ולא ישלח רק אנשים שידברו בשמו, אלא שיגיע לכאן וייתן תשובות.

סתיו שפיר: לסיום, איתן, אתם נמצאים פה בכנסת, נמצאים פה היום חברי הכנסת והשרים, צריך שכל אחד מהם, כל מי שיושב בממשלה, היום לא יוכל לעבור דקה אחת בשקט, בלי שאתם ואנחנו נשב לו על הראש ונדרוש שתתקבל החלטה כבר היום, כי התקציב עובר עוד שלושה שבועות והסיפור נגמר.

איתן כבל: תודה תודה תודה על הדברים החשובים שלך.

איתן כבל: מוטי דותן, ולאחר מכן טוהר לחמני, סיון יחיאלי, רן מלמד ורון שני.

מוטי דותן: למרות שבדרך כלל אני מתפרנס מדיבורים, אני אעשה את זה קצר.

מוטי דותן: קודם כל, תודה ליושב ראש הוועדה, לאיתן ידידי.

מוטי דותן: אני חושב שזה באמת דיון מאוד חשוב.

מוטי דותן: אני אספר לכם סיפור.

איתן כבל: אבל שיהיה קצר, ברשותך.

מוטי דותן: קצר, חלק מראשי הרשויות נוסעים מפה חזרה הביתה, כי יש היום ערב מאוד חשוב אצלנו באזור, ערב התרמה ליחידה לטיפול נמרץ ילדים בבית החולים פורייה.

מוטי דותן: דבר מדהים, בכל מקום במדינה, במדינת תל אביב, בכל מקום זה קיים.

מוטי דותן: בפריפריה צריך תרומות של התושבים, כי אחרת המדינה לא מעבירה את המצ'ינג.

מוטי דותן: אז היום יש אירוע מאוד יפה, אני מקווה שהאזרחים ישלמו מספיק, שאפשר יהיה לחנוך את היחידה לטיפול נמרץ.

מוטי דותן: מדברים על מרכז שיקומי.

מוטי דותן: שני מרכזי שיקום, אחד צפונה לנו, ואחד בפורייה.

מוטי דותן: כולם מבינים שזה חשוב, החל משר הבריאות.

מוטי דותן: אני אסיים בזה שאני אגיד, שכל תכנית הצפון שמדברים עליה עטופה בתכניות, שכבר נעשו ותוכננו על ידינו, לא ראיתי שום תוספת תקציבית.

מוטי דותן: איתן, אני רוצה להצטרף לבקשה של אלי, חבריי ושלכם שתעקבו אחריה.

איתן כבל: תודה, מוטי חברי.

איתן כבל: ביקשתי לאחר מכן את טוהר לחמני.

איתן כבל: בבקשה, ממש בקצרה ברשותך.

איתן כבל: לאחר מכן אני בכל זאת אתן לחבר הכנסת רועי פולקמן, ולאחר מכן לראש המועצה כפר ורדים, רון ואחרים.

איתן כבל: בבקשה, בקצרה.

טוהר לחמני: שלום לכולם, שמי טוהר לחמני ואני תושבת טבריה.

טוהר לחמני: אני לומדת במכללת אוהלו בקצרין, אז אני מאה אחוז פריפריה, נושמת וחיה את ההפקרה שאנחנו מדברים עליה.

טוהר לחמני: אני מבקשת שלא תזניחו אותנו.

טוהר לחמני: אני לא רוצה לעזוב את טבריה, טבריה זאת העיר שלי, אין כמו טבריה בעולם באמת, ורבים כמותי מצפת ומערים אחרות גם מרוצים, זאת המולדת שלנו.

טוהר לחמני: אנחנו רוצים שינוי עכשיו, אנחנו לא רוצים שבעוד כמה שנים גם לילדים שלנו יבטיחו, כמו שראש העיר שלי אמר.

טוהר לחמני: שינוי עכשיו, כדי שיהיה לנו עתיד טוב יותר.

איתן כבל: תודה.

איתן כבל: במה שתלוי בנו, לפחות בוועדה הזו, אני מתחייב לעשות – בבקשה רועי פולקמן, ולאחר מכן ראש מועצת כפר ורדים.

רועי פולקמן: האמת שזה טוב שסיון אחריי, כי אתה תספר אולי דברים שאני לא אספר עכשיו על הפגישה שהיתה אתמול עם מנכ"ל האוצר, כי צריך לעשות קצת סדר בעניין של בין השיח שהוא שיח פוליטי, ואני מקבל אותו – התפקיד של האופוזיציה, כפי שאמרה סתיו – לבין התפקיד של לעשות את הדברים.

רועי פולקמן: אתמול היתה ישיבה אחת מתוך כמה ישיבות על תכנית הגליל, והפערים הם כבר בשולי שוליים.

רועי פולקמן: 90% מהדברים כבר הוסכמו.

רועי פולקמן: סיון יכולה לדבר כולל על המספרים, כולל על הדברים, אז אני מציע שנפריד בין השיח הפוליטי שאפשר לדבר עליו - - -

סתיו שפיר: אז בוא נדבר על המספרים, רועי, קדימה.

סתיו שפיר: מספרים.

רועי פולקמן: הדברים יסוכמו, יושבים פה אנשים, הדברים ידועים.

2186: נשארו בערך עוד 50%.

רועי פולקמן: מאה אחוז, אפשר להתווכח על הסכום.

סתיו שפיר: אני לא מבינה, הם ידועים למי?

רועי פולקמן: אחלה, אז זאת חצי הכוס המלאה והריקה, אנחנו מתקדמים על הדברים.

רועי פולקמן: אני אגיד רק משהו אחד טכני, כי הדברים האלה כבר נעשו כאן בעבר.

רועי פולקמן: אין בלוף גדול יותר בדיוני תקציב מהסיפור על כסף תוספתי.

רועי פולקמן: כסף תוספתי זה שיטה ששמים כסף כדי לייצר הצהרות פוליטיות, ואחר כך כל שנה מקצצים אותו.

רועי פולקמן: כל מי שקצת מכיר את תקציב המדינה במשך שנים, יודע ששינוי קורה כשהוויכוח נעשה על השימושים ולא על המקורות ומכניסים דברים לבסיס התקציב והאתגר הגדול בתקציב המדינה הוא להכניס דברים - - -

איתן כבל: פולקמן, בוא נעבור לכלכלה, תגיע - - -

רועי פולקמן: לא, אני לגמרי נוגע, כיוון שזה היה האתגר וזה מה שגם מדברים עליו בתכנית הגליל, כיוון שזה לא לזרוק את המספרים הגדולים, אלא זה לבוא ולראות, שבתכנית העבודה של משרד התחבורה מושקעים אותם 12 או 14 או 15 מיליארד שקלים לתכניות תחבורתיות בצפון; ובתכנית משרד הבריאות מושקעים תקציבים למרכזי הרפואה בצפון.

רועי פולקמן: ככה עושים תכנית.

רועי פולקמן: כבר עשינו דברים, שנוטים להתעלם מהם, אבל כששמנו 15 מיליארד שקלים להשקעות במגזר הערבי - - -

סתיו שפיר: לא שמתם את זה בתקציב, זה לא בתקציב רועי.

רועי פולקמן: את בהחלט מוזמנת לבדוק.

סתיו שפיר: בדקתי.

רועי פולקמן: זה כסף שאחוזים אדירים ממנו מיועדים לגליל.

רועי פולקמן: אחד האתגרים הגדולים בגליל זה לא רק תעסוקה, כמו שמציגים את זה כאן, אלא תעסוקה בערך מוסף גבוה, כלומר שכר משמעותי לעובדים בצפון, ובכלל ככל שיהיה יותר כוח קנייה בצפון, אפשר יהיה לשגשג.

רועי פולקמן: אחת הבעיות עם כוח הקנייה הנמוך, כולל אזורי תעשייה, זה סיפור האוכלוסייה הערבית, שכוח הקנייה שלה נמוך, וזה מגביל פיתוח בצפון.

סתיו שפיר: אגב, גם מיותר לציין רועי, צריך לדייק בפרטים, אלה שתי תכניות שונות - - -

רועי פולקמן: הדברים הגדולים, והם החדשים, הם עוגני התעסוקה והמחקר, שם צריך גם לא מעט כסף תוספתי ותיקון לחוק עידוד השקעות, והדברים האלה נמצאים על השולחן.

רועי פולקמן: דיברו פה שעה, אבל אני מביא את הפרטים העובדתיים מעבר לשיח הפוליטי.

סתיו שפיר: לא הייתי קוראת לזה עובדות.

רועי פולקמן: מה לעשות, סתיו לא מכירה את הפרטים, אני כן מכיר.

סתיו שפיר: תכיר לנו את הפרטים, רועי, תפסיק עם ההתנשאות הזאת.

סתיו שפיר: תכיר לנו את הפרטים, אתם לא מוכנים לחשוף את הפרטים, על מה אתה מדבר.

רועי פולקמן: יש עוד דבר אחד משמעותי, וזאת בעיני נקודה משמעותית, יושב כאן יושב ראש האגודה מתל-חי, וזה סיפור האשכולות האזוריים.

רועי פולקמן: אין ספק שמעבר לכל הדיון מה תפקיד המדינה, זה מה תפקיד הניהול האזורי כעוגן המרכזי לצמיחת הגליל, זאת אומרת מה אנחנו יודעים לעשות עבור עצמנו.

רועי פולקמן: כשאני התחלתי את העשייה הציבורית שלי, זה היה עם סטודנטים בירושלים, כשהמדינה לא ידעה לתת כמעט שום דבר אפקטיבי כדי לשנות את מצב הצעירים בירושלים.

רונאל תשובה: אבל תן לי בשורה, רועי.

רועי פולקמן: הבשורה היא ההתארגנות האזורית, שבה אנחנו נדע לנצל יתרונות יחסיים, ולמקסם משאבים שכבר קיימים, והתוספתים שיהיו בתקציב 17'-18' כדי להביא בשורה לגליל.

סתיו שפיר: למה אתה מפחד להגיד מספרים?

סתיו שפיר: אני לא מבינה.

רועי פולקמן: בעיניי זה אירוע היסטורי.

סתיו שפיר: אם הכול בסדר, למה החשש להגיד את המספרים?

רונאל תשובה: האם זה יוצג היום באיזשהו שלב?

גיורא זלץ: חשוב לומר שמה-12 מיליארד שקל לתחבורה, 10 מיליארד שקל זה כבישים סביב חיפה.

רועי פולקמן: רכבת באמצע - - -

איתן כבל: פולקמן, איך שאתה מנסה להזכיר מספרים, זה מה שיוצא.

רועי פולקמן: בסדר, אבל זה לא דיבורים - - -

איתן כבל: אם היה מסמך שהיה מחולק.

רועי פולקמן: יהיה גם מסמך, אל דאגה.

יעל כהן-פארן: היתה פגישה עם המנכ"ל, מה קרה?

יעל כהן-פארן: תחשפו את המספרים, מה אתם מפחדים?

רועי פולקמן: בגלל זה אנחנו לא מציגים לכם מספרים.

רועי פולקמן: כשנחליט להציג, נציג.

רועי פולקמן: ראשי הרשויות כבר יודעים.

רועי פולקמן: סתיו - - -

סתיו שפיר: סליחה, מה זה היה עכשיו?

סתיו שפיר: שמעת מה הוא אמר?

איתן כבל: זה לא מעניין אותי מה הוא אומר.

סתיו שפיר: הוא אמר שמעבירים לכל מיני אנשים ולא לחברי הכנסת ולא לציבור, מה עם האמינות של הנתונים?

איתן כבל: סתיו, גם נתתי לך את רשות הדיבור, את עושה עלי סיבוב?

איתן כבל: אני עושה את העבודה שלי לא רע פה.

2186: אני לא מקבל את זה שאנחנו צריכים להתארגן.

2186: סליחה, הרי בנינו ואנחנו מאורגנים ועושים עשייה, עכשיו המדינה צריכה לסייע.

איתן כבל: חברים יקרים, אני רוצה שייצא גם סיכום מפה, לא רק איזה כלאם פאדי שבלבלנו את המוח, שכל אחד אמר ועשה "וי" לפרוטוקול או הוציא לעצמו כותרת במקומון של גליל עליון.

איתן כבל: אני מקריא את השמות ואני סוגר את הרשימה – סיון יחיאלי מכפר ורדים, לאחר מכן ראש המועצה האזורית משגב רון שני, רן מלמד, יורם ישראלי ויסגור את הרשימה אופיר שיק, שהוא גם מארגון לב בגליל.

איתן כבל: לאחר מכן משפט – כמובן שלא תהיה להם שום בשורה – לנציג האוצר ולנציגת משרד הכלכלה, ואז אני רוצה ברשותכם לסכם את העניין.

איתן כבל: מבקש מכם ממש להיות ממוקדם.

סיון יחיאלי: לצערי, אדוני היושב ראש, זה באמת דיון של כלאם פאדי.

סיון יחיאלי: הדיון הוא כלאם פאדי בגלל סיבה נורא פשוטה, אנחנו בוועדת הכלכלה הולכים לדבר על תכנית אסטרטגית בצפון, והעיסוק שלנו במיקרו טקטיקה, כן תוספתי, לא תוספתי, עוד כמה לירות כאן, עוד more of the same, תכנית אסטרטגית היא לא more of the same.

סיון יחיאלי: תכנית אסטרטגית היא כשעושים שינוי שזז מכאן לכאן, ומה שאחרי התכנית הוא לא מה שהיה לפניו.

סיון יחיאלי: חסרים לנו בתוך הדבר הזה הדברים המרכזיים, את הנושא של מחקר במזון בריאות בגליל המזרחי ואת הנושא של רובוטיקה בתעופה ומכשור רפואי אחר בגליל המערבי, ואת הנושא של פריון באזור בקעת בית הכרם.

סיון יחיאלי: הנושאים האסטרטגיים שסביבם ינוע היום השינוי שאמור להתחולל כאן הם נושאים כלכליים, והם לב העניין.

סיון יחיאלי: כל השאלות האחרות על תוספתי עוד ימינה ועוד שמאלה הם נורא חשובים, והם הדברים שתומכים את האסטרטגיה, הם מה שדוחף את האסטרטגיה קדימה, אבל העיקר כאן זאת השאלה האסטרטגית, ועל השאלה האסטרטגית לא דיברנו מילה אחת.

סיון יחיאלי: מילה אחת.

איתן כבל: תודה לך.

איתן כבל: רון שני, ולאחר מכן רן מלמד.

רון שני: אני מבקש להוסיף משהו קונקרטי, כי אני לא אחזור על מה שכל הדוברים הקודמים אמרו.

רון שני: אנחנו מקדמים אזוריי תעשייה בגליל, ואני באשכול בית הכרם, ואנחנו עושים את זה שם הרבה.

רון שני: אני הרבה מסתובב סביב המפעלים, מפעלי ההיי-טק שרוצים לבוא לגליל, והם באים ואומרים: אבל תתנו לנו את ההטבות שנתנו בבאר שבע, ועל זה גם מבוססת תכנית שאנחנו עובדים עם משרד הכלכלה והיא הוגשה פה, והיא חלק מהתכנית האסטרטגית של הגליל.

רון שני: אם ועדת הכלכלה כאן תדע לדחוף את ההטבות לגליל ברמה שנתנו לבאר שבע, אני יודע היום כבר על לא מעט מפעלים – אני בא מעולם ההיי-טק, הייתי שם הרבה הרבה שנים, ואני יודע על מפעלים -- שרוצים לבוא, ואני הולך בכוונה למפעלים שהם לא ביטחוניים באזור שלנו.

רון שני: אנחנו לא רוצים מפעל ביטחוני, כי יש לו תקרת זכוכית, התושבים הערבים לא יכולים להיות שם, ומה שאני מחפש זה תעסוקה לכולם, תעסוקה לכולם, בלי הבדל של דת, גזע, מין, צבע, לא משנה.

רון שני: יש המון המון אנשים מוכשרים בכל האזור שלנו, תעזרו לנו בנושא הזה.

רון שני: זה נושא קונקרטי שיפתור המון המון בעיות.

איתן כבל: תודה רון.

איתן כבל: רן מלמד, ולאחר מכן יורם ישראלי ויסגור אופיר שיק, ולאחר מכן שני נציגי ממשלה.

רן מלמד: אני אגיד משהו, שאולי יישמע פה קצת מופרך, או אולי ירגיז, אבל לא כל האנשים שיכולים לעבוד באזור הצפון הם אקדמאים או יהיו אקדמאיים, ולא שמעתי כמעט אף מילה אחת היום על איך אנחנו מוצאים תעסוקה, או מייצרים מקומות עבודה לאנשים שהם אינם אקדמאים.

רן מלמד: אני לא מדבר אפילו רק על אנשים צעירים, אלא בעיקר גם על אנשים שהם בגילאי 45 פלוס, כשאנחנו יודעים שאחוז המועסקים שלהם בצפון לא מאוד גבוה.

רן מלמד: אני חושב שצריך לעשות דיון ולתת את הדעת על הנושא הזה.

רן מלמד: אני חושב שיש לתת את הדעת למה מתוך תקציבי ההכשרה המקצועית של משרד הכלכלה, יחסית חלק קטן הגיע לאזור של הצפון.

רן מלמד: הבקשה האחרונה היא ממך, אדוני היושב ראש.

רן מלמד: אנחנו כבר למעלה משנתיים עדים לעשרות מקרים ויותר משנה, של אנשים שנשללת מהם קצבת האבטלה שלהם, כי הם פשוט לא יכולים לנסוע למקומות עבודה שמוצעים להם על ידי לשכות התעסוקה, כי אין תחבורה ציבורית.

רן מלמד: יש הצעת חוק שהכנו לך בנושא הזה.

איתן כבל: רן מלמד ועמותת ידיד הכינו.

רן מלמד: בדיוק, ואני מאוד מבקש לקדם אותה כמה שיותר מהר, ובינתיים אולי לבקש/להורות לשירות התעסוקה בצפון לא לשלול קצבאות למי שאין תחבורה ציבורית הולמת.

איתן כבל: תודה לרן מלמד חברי.

איתן כבל: עכשיו ידבר יורם ישראלי ממש בקצרה.

יורם ישראלי: איתן, אני מדבר רק בגלל שעלי מחאמיד הכריח אותי לדבר.

יורם ישראלי: אל"ף, אני מתנצל, בכל המהומה יש דברים טובים.

יורם ישראלי: אני הייתי עכשיו בולנת"ע בדיון לאישור כביש 859, כביש רוחב שמקצר את הדרך באזור הגליל המערבי.

יורם ישראלי: 460 מיליון שקל שפולקמן מדבר עליהם, והם לא בתכנית לצפון, אבל הם בתוך התכניות.

יורם ישראלי: איתן, אני מציע לך הצעה לסדר, בוא נסכם שבכל ועדה בכנסת שמדברים על הצפון, נשים איזה קופת קרן קיימת, שכל אחד יכניס לתוכה שקל.

יורם ישראלי: תאמין לי, כבר היינו מגיעים כמעט ל-18 מיליארד שקל.

יורם ישראלי: הרבה דיבורים ויש דברים קטנים, יש דברים קטנים שאין להם כתובת.

יורם ישראלי: מנהל מקרקעי ישראל, יש אזור אשכולי שכולם רוצים אותו, כבר נתנו כסף, יש 5.5 מיליון שקל בקופה באזור צומת כברי, 1,000 דונם.

יורם ישראלי: אי אפשר לקדם את זה, כי מנהל ישראל, מקרקעי ישראל, תוקע להחלטות ההיסטוריות שלו איך הופכים שטח חקלאי לשטח תעשייה – דברים פשוטים.

יורם ישראלי: חבר'ה מעראמשה, יש שם אינטליגנטים, סליחה עלי מחאמיד, התכוונתי אליך, שרוצים לעבוד באזור תעשייה בר לב, ולא יודעים להגיע.

יורם ישראלי: המפעלים אומרים להם: אם לא יהיה סבסוד להסעות שלכם – דברים פשוטים, כפי שרון אמר.

יורם ישראלי: יש שתי חברות שרוצות לבוא ואומרות: שווה לנו לבוא, אם תסבסדו לנו את המהנדסים.

איתן כבל: תודה לך יורם ישראלי.

איתן כבל: אופיר שיק, בבקשה.

אופיר שיק: אני אעשה את זה ממש בקצרה.

אופיר שיק: תודה רבה על קיום הדיון הזה בכלל, אדוני היושב ראש.

אופיר שיק: אני מנכ"ל ארגון לב בגליל, שפועל יחד עם שדולת הגליל בהרמת כל יום הגליל הזה בכנסת.

אופיר שיק: אני רוצה לומר ליושב ראש הוועדה דבר חשוב.

אופיר שיק: נדמה לי שמעט התפזרנו.

אופיר שיק: עלו כאן נושאים מנושאים שונים, ונושא הוועדה היה פיתוח מקומות תעסוקה.

אופיר שיק: פיתוח מקומות תעסוקה בצפון, מתוך ההבנה שזה המפתח להצלחת הגליל, על זה אנחנו מדברים.

אופיר שיק: אומר משהו ברמה האופרטיבית, אני חושב שהמקום של הוועדה הוא לבקש/לדרוש יעדים – תיכף יענו גם נציגי הממשלה – מה היעדים לתופעת ה-under-employment שקיימת.

אופיר שיק: אנשים בגליל הוכשרו ל-X, והם מוצאים את עצמם עוסקים ב-X מינוס שבע או מינוס עשר, גם ברמת השכר וגם ברמת העניין וכו'.

אופיר שיק: מה היעדים של הממשלה בסוגיות של השתתפות בכוח העבודה, בבעלי מקצועות שחסרים?

אופיר שיק: לאן הדברים הולכים?

אופיר שיק: הוועדה צריכה לעקוב אחר הדבר הזה, זאת המשימה המשמעותית.

איתן כבל: תודה לך.

איתן כבל: בבקשה, אמיר רשף מהאוצר.

אמיר רשף: במהלך החודש האחרון ובהנחיית שר האוצר אנחנו עובדים בצורה מאוד מאוד אינטנסיבית כדי לקחת את התכניות שדובר עליהן בעבודת מטה מאוד ארוכה שעשה משרד הכלכלה ואחר כך גם איתן דנגוט כנציג של שר הפנים, ולראות איך מזה מוציאים תכנית אופרטיבית בדברים שאפשר להוציא לפועל בתקציב הקרוב.

אמיר רשף: דווקא הפרק הכלכלי, שיש בו כמה עוגנים תעסוקתיים, הוא פרק שאני חושב שיחסית -- גם ראשי הרשויות, הוא הוצג להם אתמול – יש בו הרבה כיוונים מוסכמים ודברים שאפשר להוציא לפועל, כולל כמה כותרות מרכזיות.

אמיר רשף: אחת, לקחת את העסקים שקיימים היום בגליל, שיש שם הרבה מאוד תעשייה מסורתית למשל – הזכיר את זה שלמה בוחבוט – ולתת לה את הדחיפה קדימה, לעזור לו בכלים להעלאת הפריון, לעזור במו"פ יישומי לכל אותם מפעלים, כדי להפוך אותם למפעלים שיודעים להתמודד עם המציאות הכלכלית הנוכחית ולהתחרות בתחרות גלובלית.

אמיר רשף: שנייה, להביא חברות חדשות.

אמיר רשף: בשביל זה צריך לשנות את התמריצים, לשנות את המענקים, להגדיל אותם.

איתן כבל: מישהו מפריע?

אמיר רשף: אפשר גם לסבסד את כל שכר העובדים על ידי הממשלה, אני לא יודע מה יישאר.

איתן כבל: אתה אומר לי מה אתם יכולים לעשות, שאלתי אם מישהו מפריע לכם.

אמיר רשף: לא.

אמיר רשף: כמו שאתה יודע, אנחנו פועלים גם במגבלות של תקציבים, שתצטרכו לאשר או להצביע נגד בסוף, כפי שתחליטו.

אמיר רשף: בפריפריה הרחוקה, בצפון הרחוק, אנחנו מחפשים את הכלים להביא את החברות החדשות על ידי הגדלת - - -

איתן כבל: אני מקווה שזה לא ייקח הרבה זמן, 40 שנה, 50 שנה - - -

אמיר רשף: לא, אני חושב שהשבועיים הקרובים הם קריטיים, וזאת תקופת הזמן שהדברים יתכנסו.

אמיר רשף: לוחות הזמנים לנו כגורמי מקצוע הם ברורים.

איתן כבל: תודה אמיר.

איתן כבל: בשורות גדולות הבאת, חבלי משיח הגיעו...

אמיר רשף: לא חשבתי שתגיד אחרת, אדוני היושב ראש.

איתן כבל: נציגת משרד הכלכלה, מיכל.

מיכל פרנק: אני לא רוצה לחזור על הדברים של אמיר.

איתן כבל: חשבתי שאת אומרת "יש לי להוסיף".

מיכל פרנק: אני אחסוך מזמנכם.

מיכל פרנק: אני חושבת שהחברים פה בגליל מכירים את זה שאנחנו בשטח למעלה משנתיים בעבודה צמודה מאוד עם ראשי הרשויות, עם הארגונים.

מיכל פרנק: המטרה היא לעשות שינוי, להביא מנועי צמיחה, ליצור מקומות עבודה איכותיים.

מיכל פרנק: אנחנו כן מנסים בהחלט לעשות כאן משהו שהוא אחר מהשוטף והוא שונה מהשוטף, להעלות את השכר הממוצע, לשנות את המגוון בתעסוקה, להעלות את הפריון של התעשייה ושל העסקים הקטנים, להביא השקעות.

מיכל פרנק: אנחנו כן מכניסים כאן חשיבה חדשה, שהיא מתואמת עם השטח, ואנחנו בסך הכול אופטימיים לגבי הדרך.

איתן כבל: אופטימיות זה דבר חשוב.

איתן כבל: תודה.

איתן כבל: חברי עלי מחאמיד מעראמשה אחרון, ממש בקצרה.

עלי מחאמיד: שמי עלי מחאמיד, תושב ערב אל-עראמשה, מועצה אזורית מטה אשר.

עלי מחאמיד: אני מיישוב ערב אל-עראמשה, שהוא צמוד גדר, מטרים ספורים משם.

עלי מחאמיד: אנחנו אכלנו אותה לפני כמעט שנה בהטבות המס ליישובי גדר.

עלי מחאמיד: בגליל המערבי כבר משנות ה-80 לא קם מפעל תעשייה באזורנו.

עלי מחאמיד: האוכלוסייה כוללת המון צעירים, נשים וכולם מובטלים, וחלק מהם מפרנס אדם אחד את המשפחה.

עלי מחאמיד: יש לנו הרבה חיילים סדירים, שאין להם מקומות פרנסה, אלא הם עוזבים את הגליל.

עלי מחאמיד: תודה רבה.

איתן כבל: תודה לך.

איתן כבל: ראש עיריית עכו, בבקשה.

שמעון לנקרי: זאת לא ממשלה אחת, לא שתי ממשלות, ולא מפלגה כזאת ולא מפלגה אחרת.

שמעון לנקרי: כמו שראיתם, הצפון הרבה שנים מוזנח כאן הרבה שנים, אבל יש בו גם יתרונות גדולים.

שמעון לנקרי: מכל מה שעולה כאן, אנשים אוהבים בצפון, רוצים להישאר בצפון ולתרום לצפון.

שמעון לנקרי: איתן, מה שהממשלה צריכה לעשות זה להתכנס לשניים, שלושה נושאים, לא להתפזר על מיליון נושאים, אם זה נושא תעסוקה, בריאות, תשתיות, אלה הדברים החשובים.

שמעון לנקרי: זה נשמע פה כאילו מתבכיינים וראי הערים נתפסים כאילו הם בוכים, אנחנו לא בוכים, אנחנו גאים לגור בצפון.

שמעון לנקרי: לא נעבור למרכז לאיפה שאתה גר, גם אם תשלם לנו מיליונים, לא נעבור לאן שאתה גר, אבל אנחנו את האוכלוסייה שלנו רוצים לשמור אצלנו.

שמעון לנקרי: וכדי לשמור ואתה אצלנו, אנחנו חייבים את הסיוע של מדינת ישראל.

שמעון לנקרי: אנחנו לא עושים את זה ממקום של בכי, אלא שאם יהיה טוב לנו, זה יהיה גם טוב למדינת ישראל.

איתן כבל: תודה לחברי ראש עיריית עכו.

איתן כבל: בפתיחת דבריי אמרתי שהשיח כאן הוא לא של מסכנות או בכיינות.

איתן כבל: ברשותכם, אני רוצה לסכם את הדברים.

קריאה: אפשר לומר כמה משפטים?

איתן כבל: לא, אי אפשר, אני הרבה אחרי.

איתן כבל: גם קיבלתי החלטה לא להקריא את מה ששני ראשי השדולה כתבו לי, אני אפילו מתפדח, כי זה יותר מדי מחוץ לאטמוספירה.

איתן כבל: אני אומר בעיקר לנציגי הממשלה – לנציגי האוצר והכלכלה – האמת, שלא יצאנו מכאן עם שום בשורה.

איתן כבל: אני רוצה שנגיד גם את האמת.

איתן כבל: רועי, אני אומר את זה לא במובן שאין תקציבים ואין השקעה בגליל, זה ממש לא.

איתן כבל: אני יכול לתת לך רשימה ארוכה של פרויקטים שמתבצעים.

איתן כבל: בסוף בסוף, בסוף בסוף אנחנו מודעים לעובדה – והיה כאן דיון לפני שבועיים על הדרום, ואנחנו מדברים היום על הצפון – ומה שאמר חברי ראש עיריית עכו בשורה התחתונה, זה לא שאלה אם הם מתבכיינים או לא, רוצים לעזור להם או לא רוצים לעזור, הגליל לא מקבל בשום פנים ואופן את היחס שהממשלה צריכה לתת לו בדין, לא כטוב, לא כמערוף.

איתן כבל: כל השיח שמתקיים כבר שנים הוא שיח של מערוף.

איתן כבל: אנחנו מתכנסים ומדברים ואומרים: יאללה, ניתן עוד פרויקט, מה אתה רוצה?

איתן כבל: יש פרויקט כזה, הנה סללו כביש.

איתן כבל: כל השיח הוא שיח כזה, וזה שיח שחייב להיפסק.

איתן כבל: לכן מה שאני מנסה לומר לכם גם בהמשך לדברים ששלמה ואני כתבנו זה שאנחנו צריכים לראות קודם כל מה היא התכנית, לא 1,000 נושאים.

איתן כבל: אם תהיה פה תכנית עם 1,000 נושאים, לא ימומש שום דבר מהתכניות.

איתן כבל: שום דבר לא יהיה.

איתן כבל: אתם יודעים מה?

איתן כבל: הלוואי שהייתי יכול לבחור שלוש נקודות, שתי נקודות, נקודה אחת.

שלמה לנקרי: תשתיות, תעסוקה, בריאות.

איתן כבל: נכון.

איתן כבל: אם אתה אומר תשתיות, תעסוקה ובריאות, גם כוועדת כלכלה אני אבקש ואומר לך גברתי, שכמו שעשינו עם הדרום, גם נעשה עם הצפון.

איתן כבל: אנחנו נזמין את השרים האחראים שיבואו ויפרסו בפנינו את התכנית ביחס לשלושת הנושאים האלה עם יעדים, לוחות זמנים, תקציבים.

אוסאמה סעדי: לפני ההצבעה על התקציב.

איתן כבל: אני אפילו לא אסתלבט על עצמי בבקשה הזו, לכן אני אומר את זה בצורה ברורה – זה היה מאכזב.

איתן כבל: זאת אומרת, אם הייתי יודע לבוא ולומר – לכן אמרתי לך אמיר, כמובן אינני בא בתלונה לטלר, ואני אפילו לא בא בתלונה לחברי פולקמן, שיש פה עניין שהוא הרבה יותר עמוק ורב שנים.

איתן כבל: אני רק רוצה להזכיר לצערי, שהממשלה וסעיפיה, בשנה הבאה ימלאו לה 40 שנה להוציא שבע שנים, זאת אומרת: איך אומרים?

איתן כבל: כל השאר כבר נהיו לי פסיכיאטרים, כל הזמן להגיד: ההם, המפא"יניקים האלה.

איתן כבל: יש מפא"יניק החדש, זה הליכוד, אתה מבין?

איתן כבל: אז אני בא ואומר לכם: הגיעה העת לשים את הדברים כמו שהם, אי אפשר יותר לזרוק לאחור.

איתן כבל: זה מונח לפתחה של הממשלה, ובלי סיפורים.

איתן כבל: כל עוד היחס יהיה לגליל כמו לנגב, כעושים טובות, ומי שקרוב יוכל לקבל, לא יקרה כלום, וזה מה שקורה נכון לעכשיו.

איתן כבל: אנחנו נעקוב אחר הדברים האלה.

איתן כבל: תודה.